7 август — Башҡорт Википедияһы\n7 август Викимилектә\n7 август — григориан стиле буйынса йылдың 219-сы (кәбисә йылында 220-се) көнө. Йыл аҙағына тиклем 146 көн ҡала.\nЕр: Буйҙаҡтар көнө.\nАҠШ: Маяҡ көнө.\nҺиндостан: Ҡул туҡыу станогы көнө.\nКанада: Ризыҡ көнө.\nКирибати: Йәштәр көнө.\nЕр: Профессиональ ораторҙар көнө.\nАҠШ: Клоундар көнө.\nРәсәй: Федераль һаҡ хеҙмәте ҡарамағындағы Махсус элемтә һәм мәғлүмәт хеҙмәте көнө.\nЭске эштәр министрлығы криминаль полицияһының оператив-эҙләү мәғлүмәте подразделениялары көнөю\nФизкультурниктар көнө (августың икенсе шәмбеһе).\n1965: Башҡортостандың үҙ ирке менән Рус дәүләтенә ҡушылыуының 400 йыллығы хөрмәтена Өфө ҡалаһында Дуҫлыҡ монументы асыла.\nВасильев Леонид Леонидович (1891—8.02.1966), ғалим-психофизиолог. 1917—1921 йылдарҙа Өфөләге беренсе совет мәктәбе (хәҙерге 3-сө гимназия) уҡытыусыһы, 1919 йылдан — директоры; бер үк ваҡытта Халыҡ мәғарифы институты, ҡатын-ҡыҙҙар фельдшер-акушерлыҡ мәктәбе (хәҙер медицина колледжы) уҡытыусыһы, Физика институты ҡарамағындағы Тәжрибә фәндәре институтының беренсе тикшеренеү лабораторияһы етәксеһе. СССР Медицина фәндәре академияһының мөхбир ағзаһы (1950). Биология фәндәре докторы (1936), профессор (1940). Ленин ордены кавалеры (1951). Сығышы менән Псков ҡалаһынан.\nМонаков Юрий Борисович (1942—3.01.2011), СССР һәм Рәсәй ғалим-химигы, юғары мәктәп уҡытыусыһы. Рәсәй Фәндәр академияһы академигы (1997), Башҡортостан Республикаһы Фәндәр Академияһының почётлы академигы (1998), химия фәндәре докторы (1981), профессор (1984). Башҡортостан Республикаһының атҡаҙанған фән эшмәкәре (1995). Рәсәй Федерацияһы Хөкүмәтенең фән һәм техника өлкәһендәге (2004), Коми Республикаһы Хөкүмәтенең фән һәм техника өлкәһендәге (2006), С. В. Лебедев исемендәге (1992) премиялар лауреаты. Халыҡтар Дуҫлығы ордены кавалеры (1986).\nБикова Ғәлиә Әхмәҙи ҡыҙы (1952), табип. Башҡортостан Республикаһының атҡаҙанған табибы (1995). Сығышы менән хәҙерге Ырымбур өлкәһенең Ҡыҙыл Гвардия районы Иҫке Юлдаш ауылынан, Башҡортостан Республикаһының Мәсетле районы Дыуан-Мәсетле ауылында йәшәй.\nӘһлиуллин Марсель Мөтиғулла улы (1933—2002), хәрби хеҙмәт ветераны, отставкалағы генерал-майор, Ленинград тыл һәм транспорт хәрби академияһының элекке уҡытыусыһы. Хәрби фәндәр кандидаты (1974), доцент (1978). Сығышы менән хәҙерге Башҡортостан Республикаһының Йәрмәкәй районы Иҫке Турай ауылынан.\nБикбулатов Мәхмүт Мөхәммәт улы (1948), дәүләт, хужалыҡ һәм йәмәғәт эшмәкәре. 1999—2014 йылдарҙа Өфө ҡалаһы Орджоникидзе районы хакимиәте башлығы. 1999—2003 йылдарҙа Башҡортостан Республикаһы Дәүләт Йыйылышы — Ҡоролтай Вәкилдәр Палатаһы депутаты. Башҡортостандың Мотофедерацияһы президенты. II дәрәжә «Ватан алдындағы хеҙмәттәре өсөн» орден миҙалы менән бүләкләнгән, Башҡортостан Республикаһының атҡаҙанған төҙөүсеһе, Салауат Юлаев ордены кавалеры, Орджоникидзе районының почётлы гражданы. Сығышы менән хәҙерге Башҡортостан Республикаһының Шишмә районы Сафар ауылынан.\nҠотошов Рәйес Рәхимйән улы (1948), тарихсы, 1975—1994 йылдарҙа Өфө фәнни үҙәге Тарих, тел һәм әҙәбиәт институтының ғилми хеҙмәткәре, 1998—2003 йылдарҙа Башҡортостан Республикаһы Хөкүмәтенең ЗАГС идаралығы етәксеһе урынбаҫары, Башҡортостан Республикаһының атҡаҙанған мәҙәниәт хеҙмәткәре (2017).\nФәйзуллин Абдулла Мөхәмәтдин улы (1929—27.12.2014), ауыл хужалығы алдынғыһы. 1957—1972 йылдарҙа Хәйбулла районы «Матрай» совхозы механизаторы, артабан 1989 йылғаса — бригадиры. Социалистик Хеҙмәт Геройы (1967), Башҡорт АССР-ының атҡаҙанған ауыл хужалығы хеҙмәткәре. Сығышы менән ошо райондың Рафиҡ ауылынан.\n7 августа тыуғандар\n1860: Лео Алан, Англия астрологы.\n1870: Густав Крупп, Германия сәнәғәтсеһе һәм финанс магнаты, «Крупп» концерны башлығы.\n1925: Борис Рунге, СССР-ҙың театр һәм кино актёры, РСФСР-ҙың халыҡ артисы.\n1945: Александр Журбин, СССР һәм Рәсәй композиторы, Рәсәй Федерацияһының атҡаҙанған сәнғәт эшмәкәре (2003).\n1947: София Ротару, йырсы, СССР-ҙың халыҡ артисы.\n1954: Валерий Газзаев, Рәсәй футболсыһы һәм футбол тренеры.\n1955: Владимир Сорокин, СССР һәм Рәсәй яҙыусыһы, төрлө әҙәби премиялар лауреаты.\n1960: Дэвид Духовны, АҠШ актёры, «Алтын глобус» премияһының ике тапҡыр лауреаты.\n1966: Джимми Уэйлс, Википедияға нигеҙ һалыусы.\n1975: Шарлиз Терон, Голливуд актрисаһы, «Оскар», «Алтын глобус» һәм башҡа премиялар лауреаты.\n7 августа вафат булғандар\n1912: Сыртланов Ғәлиасҡар Шәхәйҙәр улы, Өфө губернаһынан 3-сө Дәүләт думаһы (1907—1912) депутаты.\n1918: Ҡарамышев Әмир Батыргәрәй улы, башҡорт милли хәрәкәте эшмәкәре, ротмистр.\n1941: Рабиндранат Тагор, Һиндостан яҙыусыһы, шағир.\nhttps://ba.wikipedia.org/w/index.php?title=7_август&oldid=1049759 ҡабул ителгән\nБыл бит һуңғы тапҡыр 09:14 6 август 2021 үҙгәртелгән.


Һауа торошоноң үҙгәреүсән булыуы, миҙгел алмашыныуы авариялар һанын бермә-бер арттыра\nБылтыр республика юлдарында ошо сәбәптән 96 кешенең ғүмере өҙөлә. Боҙлауыҡ ваҡытында тиҙлек режимын һаҡламау, автомобилдә йәйге шиналарҙа йөрөү, иғтибарһыҙлыҡ - быларҙың барыһы ла аяныслы осраҡтарға килтерә. Ошо юҫыҡта «Хәүефһеҙлек фаразы» Бөтә Рәсәй социаль кампанияһы үҙ эшен башланы. Акция бер юлы илдең 11 төбәгендә үтә, исемлектә - Башҡортостан да бар.\nБөгөн «Хәүефһеҙлек фаразы» социаль проекты Башҡорт дәүләт университетында үтте. Онлайн-трансляция ярҙамында уҡыу йорто студенттары Юл хәрәкәте хәүефһеҙлеге дәүләт инспекцияһы, төрлө ведомство вәкилдәренең сығышын тыңлай алды. Акцияла ҡатнашыусыларға юл хәрәкәтенең хәүефһеҙлек ҡағиҙәләре хаҡында махсус фильм күрһәтелде.


Тәртип тупһанан башлана...\nТәтешле районы – ҡаты-коммуналь ҡалдыҡтар йыйыу буйынса республикабыҙҙа өлгө һанала, улар, һәр ваҡыттағыса, тәүгеләрҙән булып халыҡ араһында аңлатыу эше алып барҙы, контейнерҙар һатып алды һәм башҡа йөкләмәләрҙе үтәне.\n– Тәртип тупһанан башлана тигән мәҡәлде тәтешлеләр һәр саҡ иҫтәрендә тота, – тип башланы һүҙен Тәтешле районының муниципаль торлаҡ инспекторы Илмар Хәмитов. – Таҙа йәшәүҙе берәү ҙә тыймаған бит, хәйер, быға хәтлем дә был тәңгәлдә артта түгел инек.\n“Дюртюлимедиоводстрой” яуаплылығы сикләнгән йәмғиәте хеҙмәткәрҙәре – тотош Тәтешле районында тәртип-таҙалыҡ булһын өсөн ваҡытын да, көсөн дә йәлләмәй. Халыҡтан түләүҙәр килеп етмәгән осраҡта ла бурысын теүәл башҡаралар.\nИлмар Илдар улы белдереүенсә, район буйынса һәр кеше өсөн 70 һум түләү билдәләнгән. Бөтәһе 370 контейнер һатып алынған, шул иҫәптән, 130 контейнер район үҙәге Үрге Тәтешле ауылында урынлыштырылған. Бынан тыш 112 урында контейнер майҙансыҡтары эшләнергә тейеш булһа, эштең өстән бер өлөшө үтәлгән.


Радий Хәбиров бөтә республика буйынса йылы бирергә ҡушты | ГТРК «Башкортостан» — Новости Уфы и РБ\nРадий Хәбиров бөтә республика буйынса йылы бирергә ҡушты\n23 сентября 2019 — 15:58 ГТРК «Башкортостан»\nБыл хаҡта төбәк хөкүмәтендә барған оператив кәңәшмә барышында билдәле булды. “Бөгөн булған муниципалитеттарҙа ҙа йылы бирелергә тейеш. Һәм нөктә! Тотош йәй буйына ҡышҡы йылытыу осорона әҙерлек барҙы. Шуға ла бер ниндәй ҙә аҡланыу ҡабул ителмәй. Һөнәрҙәштәр “Инцидент” системаһы буйынса барыһын да күҙәтеп барырҙар. Әгәр көн йылынып китһә, һүндерерҙәр”, — тине Радий Хәбиров.\nӘлегә республика буйынса 45 муниципалитетта йылы бирелгән.


«Киске Өфө» гәзитенең сайты - АЛМА, ИТ, ҺӨТ БАРЫ ТИК ҮҘЕБЕҘҘЕКЕ! - 2014 - Мәҡәләләр\nАғымдағы йылдың 7 авгусынан һанап үтелгән илдәрҙән Рәсәйгә һыйыр ите, сусҡа ите, балыҡ, йәшелсә һәм емештәр, сыр һәм һөт аҙыҡтары индереү туҡтатыла. Сикләүҙәр бер йылға иҫәпләнгән. Ләкин, премьер-министр Дмитрий Медведев белдереүенсә, "әгәр ҙә Көнбайыш партнерҙар хеҙмәттәшлек итеү буйынса конструктив мөнәсәбәт күрһәтһә, Рәсәй был ваҡытты киренән ҡарарға әҙер". Шул уҡ ваҡытта балалар өсөн аҙыҡҡа һәм Рәсәй граждандары сит илдә үҙҙәре һатып алған тауарҙарға сикләү ҡағылмай.\nРәсәй Хөкүмәте Көнбайышҡа ҡарата тағы ла бер-нисә яуап һүҙе әҙерләй. Мәҫәлән, Украина авиакомпаниялары өсөн ҡулланылған сараның Европа һәм Америка һауа компанияларына ҡарата ла ҡулланылыу мөмкинлеге юғары. Шулай уҡ Европа авиакомпанияларының даими һәм чартер рейстарына Рәсәй һауа киңлегенә инеү һәм сығыу нөктәләрен һәм Транссебер маршрутын ҡулланыуҙа үҙгәрештәр индереү тураһында ла мәсьәлә тикшерелә.\nЭксперттар фекеренсә, был ҡарар Рәсәй өсөн тик файҙаға ғына. Тәү сиратта, ил аграрийҙарына үҙ тауарҙарын ҡулланыусыларға алып барып еткереү өсөн юл асыла. Шулай уҡ ҡулланыусылар ҙа төрлө зыянлы өҫтәлмәләр ҡушылмаған сифатлы аҙыҡ-түлек һатып алыу мөмкинлеге ала. Ләкин халыҡты исемлеккә индерелгән аҙыҡ-түлеккә хаҡтарҙың артыу мөмкинлеге борсой. Был йәһәттән, ил Хөкүмәте "хәл контролдә тотоласаҡ", тип белдерҙе. Ауыл хужалығы, Иҡтисади үҫеш, Сәнәғәт министрлыҡтарына һәм Федераль монополияға ҡаршы хеҙмәтенә һатыу нөктәләре вәкилдәре менән эште яйға һалырға һәм килеп тыуған хәлдән файҙаланып ҡалырға тырышҡан алыпһатарҙар эшмәкәрлеген ҡырҡа туҡтатырға ҡушылды.\nЕвросоюз санкцияларҙы нигеҙһеҙ тип һанай. Көнбайышта уларҙы ВТО (Бөтә донъя сауҙа ойошмаһы) аша ғәмәлдән сығарыу тураһында һүҙҙәр ҡуйыра. Рәсәйҙең дә тап ошо юл менән үҙенә ҡарата нигеҙһеҙ индерелгән санкцияларҙы юҡ итеү тураһында талап итеү мөмкинлеген улар уйламай шикелле. Йәки уйларға теләмәй. Хөкүмәт башлығы: "...партнерҙарыбыҙҙың иҡтисади прагматизмы йәмһеҙ сәйәси уйҙарынан өҫтөнлөк алыр, тип ихлас ышанам", - тине. Быға премьер-министр ғына түгел, ә бар Рәсәй халҡы ышана. Ни тиһәң дә, был санкциялар үҙ артынан аҙыҡ-түлек менән алыш-биреш итеүҙе генә туҡтатып ҡалмай, күпкә тәрәнерәк, хәүефлерәк һәм ҡырҡыуыраҡ эҙемтәләрҙе эйәртергә мөмкин.\nНаҙгөл САФИУЛЛИНА әҙерләне.\nЯҙылған: 18.08.14 | Ҡаралған: 1052


Песня «Ҡыр ҡаҙҙары» исполнителя Фидан Гафаров. Скачать или слушать онлайн\nПесня «Ҡыр ҡаҙҙары»\nисполнителя Фидан Гафаров.\nҠыр ҡаҙҙары илап, ҡыр ҡаҙҙары йырлап,\nҠаңғылдашып оса көҙ еткәс.\nҠангылдашып оса көҙ еткәс.\nЙөрәк әрнеп ҡала, йөрәк ныҡрап яна,\nҠыр ҡаҙҙары кеүек нин киткәс.\nӘллә йәштәр тама, әллә ямғыр яуа\nЮлдарынан киткән ҡаҙҙарҙың.\nЙөрәк һине көтә, йылдар мине һүтә\nҺин онотма ерҙә мин барын.\nТыуған илем, рәхмәт һиңә\nИкһеҙ-сикһеҙ киң баҫыуҙар Аҡһыл йәшел тулҡын ҡаға, Иҫең китәр, ҡарап торһаң, Булғанмы тип бында дала. Бойҙай үҫә туҡ башаҡлы, Арыш үҫә аҡ сал сәсле, Елдә улар тирбәләләр, Әйтерһең дә кинәнәләр. Башаҡтарын шыптырҙатып, Әйткән төҫлө ергә ятып, Бындай оло хөрмәтенә, Тыуған ерем, рәхмәт һиңә! (Н.Даутов муз., К. Кинйәбулатова һүҙ.)\nМин һине яратам\nҺинең ҡара ҡаштарың, Һинең ҡара күҙҙәрең, Һинең яғымлы һүҙҙәрең, Яна һинең йөҙҙәрең. Припев: Мин һине яратам, Яратам, яратам! Мин һине барыбер үҙемә ҡаратам. Һандуғасты күрһәң ине Юлға теҙелгәндәрен. Йөрәгемде белһәң ине Кемгә өҙөлгәндәрен. Припев: Мин һине яратам, Яратам, яратам! Мин һине барыбер үҙемә ҡаратам.\nБулһа булһын ерҙә меңәр йондоҙ Һиңә осор инем туп-туры Минең өсөн иң-иң аҡыллыһы Минең өсөн иң-иң матуры. Ҡайғы төшһә әгәр баштарыңа, Саҡыр мине килеп етермен. Күңелеңдең әрнең һағыштарын Үҙем менән алып китермен. Минең йәнем һиндә Үҙемдәндә яҡын һин миңә Кәрәк буһа булған ғүмеремде Бүләк итер инем мин һиңә. Ҡайғы төшһә әгәр баштарыңа Саҡыр мине килеп етермен Күңелеңдең әрнең һағыштарын Үҙем менән алып китермен. Булған бәхетеңдең ҡәҙрен белеп Рәхәтләнеп йәшә йәнәшем Гел шат булһын һинең күңелдәрең Гел йылмайып торһон ҡарашың Ҡайғы төшһә әгәр баштарыңа Саҡыр мине килеп етермен Күңелеңдең әрнең һағыштарын Үҙем менән алып китермен.\nкәркәле ауылы ҡайҙа бейек тау итәгендә тауҙарын да һағынып ҡайтам ситтәргә китәмен дә кәркәле тауҙары бейек бейек булһала менейк туған яҡтың һөйгән йәрҙең дуҫтарҙын ҡәҙрен белеп сейәле үҙе шишмәле кәркәле тау итәге сейәле тау итәгендә күрешербеҙ бит әле кәркәле тауҙары бейек бейек булһала менейк туған яҡтың һөйгән йәрҙең дуҫтарҙын ҡәҙрен белеп кәркәле күперен сыҡас боролоп киткән юлдар бар һеҙҙең күңелдә ниҙәр бар миндә һағыш моңдар бар кәркәле тауҙары бейек бейек булһала менейк туған яҡтың һөйгән йәрҙең дуҫтарҙын ҡәҙрен белеп\nТуҡтап ҡалды атым, сапманы\nТуҡтап ҡалды атым, сапманы, Боролоштан саҡ-саҡ атланы. Ҡыңғырауҙар тағып, ауыл урамдарын Сәскәләргә күмеп булманы. Ҡыңғырауҙар тағып, ауыл урамдарын Сәскәләргә күмеп булманы. Оҙаҡ торҙо атым, сапманы. Оҙаҡ торҙо атым, сапманы, Тормош ауыр, саҡ-саҡ атланы. Зәңгәр таҫмаларҙы, бәллүр бакалдарҙы, Сихри шампандарҙы атманы. Зәңгәр таҫмаларҙы, бәллүр бакалдарҙы, Сихри шампандарҙы атманы. Туҡтап ҡалды атым, сапманы. Оҙаҡ торҙо атым, сапманы, Хәле бөтөп миңә ҡараны. Ярhып атламаны, кәртәләр ватманы, Ауыр hулап ҡуйҙы, hыҡтаны. Ярhып атламаны, кәртәләр ватманы, Ауыр hулап ҡуйҙы, hыҡтаны. Оҙаҡ торҙо-торҙо, Cапманы. Оҙаҡ торҙо атым, сапманы, Боролоштан саҡ-саҡ атланы. Ҡыңғырауҙар тағып, ауыл урамдарын Сәскәләргә күмеп булманы. Ҡыңғырауҙар тағып, ауыл урамдарын Сәскәләргә күмеп булманы. Тормош ауыр, саҡ-саҡ атланы. Туҡтап ҡалды атым, сапманы. Оҙаҡ торҙо атым, сапманы.


Беренсе башҡорт опера йырсыһы Хәбир Ғәлимовты халыҡ тап шулай йөрөткән. Шәхес рухын мәңгеләштереү буйынса уның тыуған ауылы Салауат районы Лағырҙа бик күп эштәр башҡарыла. Урындағы мәктәптә опера йырсыһына арналған музей ҙа эшләй. Әлеге ваҡытта уны байытыу, яңы архив материалдар менән тулыландырыу әүҙемләшкән. Был эштә Хәбир Латип улының ҡыҙы Земфира Вәлиева ла ярҙамлаша.\nБашҡорт дәүләт опера театрының 1938 йылғы афишаһы. Әлеге ваҡытта ул тарихи ҡомартҡы һанала. Театр артистарының фотоһүрәттәре, исемдәре ҡара төҫ менән буялыуы уларҙың «Халыҡ дошманы» тигән мөһөр тағылыуы тураһында һөйләй. Шәхестәрҙең кем икәнлеге әлегәсә билдәһеҙ ҡала. Афишаны мәктәп музейына беренсе башҡорт операһы йырсыһы Хәбир Ғәлимовтың ҡыҙы Земфира ханым тапшырған. Әлбиттә, ҡомартҡылар араһында урын алған әйбер был ғына түгел...\nОпера йырсыһының уйнаған пианиноһы, ул кейгән сәхнә кейемдәре, пластинка, иҫәпһеҙ- һанһыҙ фотоһүрәттәр. Лағыр ауылы халҡы шәхестең рухын ҡәҙерләп һаҡлай. Мәктәптә музей булдырыуҙан тыш, Хәбир Ғәлимовтың ауылынан булыу үҙе бер ғорурлыҡ, ти уҡыусылар.\nБөйөк Ватан һуғышы йылдарында Хәбир Ғәлимов халыҡтың рухын күтәреүгә тос өлөш индерә. Агитбригада менән хәрби частарҙа, госпиталдәрҙә, фронттың алғы һыҙығында сығыш яһай. Башҡорт халыҡ сәнғәтен ул Рәсәйҙә генә түгел, тотош донъя илдәре тамашасыларына ла таныта. Хәбир Ғәлимовҡа арнап тиҫтәгә яҡын шиғырҙар яҙылыуы ла уның юғары сәнғәт өлгөһө вәкиле булыуы хаҡында һөйләй. Юҡҡа ғына халыҡ Хәбир Латип улын «Тәүге ҡарлуғас» тип йөрөтмәй.\nШәхестең рухын мәңгеләштереү буйынса Лағыр урта мәктәбендә бик күп эштәр башҡарыла. Әленән-әле мәғлүмәт, архив документтар менән тулылана. Мәҫәлән, был урында тиҙҙән бай һәм үҙенсәлекле стенд барлыҡҡа киләсәк. Ә уға тиклем беренсе опера сәнғәте йырсыһының тормош һәм ижад юлы менән яҡындан бары тик ҡағыҙҙар аша танышырға мөмкин.


«Киске Өфө» гәзитенең сайты - №36, 7 - 13 сентябрь, 2019 - Информационные страницы\n№36, 7 - 13 сентябрь, 2019\nТИҘ ҮҪЕШ БИЛДӘҺЕ БУЛАСАҠ\nКЕМ ҺИН, НИНДӘЙ ҺИН, КЕШЕ?\nДонъяның иң ҙур байлығы - кеше! Кеше - иң юғары зат, сөнки уға рух сәләмәтлеге хас. Кешенең ҡулынан килмәгән эш юҡ. Уға аң һәм аҡыл, булдыҡлылыҡ бирелгән.\nДим йылғаһының бер ҡушылдығы Ҡатай-йылға тип аталһа, Ыҡ, Сөн, Дим, Ағиҙел йылғалары буйында Ҡатай һәм Салйоғот ауылдары бар. Ҡатай риүәйәттәрендә ата-бабаларының Ыҡ буйында йәшәүҙәре хаҡында мәғлүмәттәр бар.\nЯҢЫСА УҠЫТАМ, ТИҺӘҢ...\nҮҫмерҙе физик яҡтан көсөргәнешкә күнектереү кәрәк, шул ваҡытта ул үҙ энергияһын үҫешеүгә йүнәлтәсәк. Киреһенсә булһа, үҫмерҙең уйында компьютер атыш уйындары ғына була - тимәк, ул менталь кимәлдә үлтерергә өйрәнә.\nЯугир ҡәүемдең хөкүмәте үҙ халҡының ғәскәренә бурлат ҡыҙыл төҫтәге хәрби байраҡ тапшыра, һәм полковник Миңлеғәли Шайморатов, бер тубығында торған килеш, уның ебәк туҡымаһының ҡырыйын үбә.\nЯҢЫ МИҘГЕЛ ВАҠЫТЛЫСА ӨЙҘӘШЛЕКТӘ\nРемонт эштәре менән бәйле йыл ахырына тәғәйенләнгән юбилей сараларын театр Башҡорт дәүләт опера һәм балет театры сәхнәһендә үткәрергә мәжбүр булһа ла, коллектив яңы ижад миҙгелен яҡшы кәйефтә һәм киләсәккә юғары маҡсаттар менән ҡаршылай.


Үҙ йүнеңде үҙең күр » Башҡортостан гәзите\n"Башҡортостан гәзите" » Пенсионер » Үҙ йүнеңде үҙең күр\nҮҙ йүнеңде үҙең күр 25.04.2018 // Пенсионер\nКүптән түгел Рәсәйҙең финанс министры Антон Силуанов: “Лайыҡлы йәшәү – пенсионерҙың үҙ эше”, — тип белдерҙе. “Пенсия осоронда етеш йәшәгеһе килгән кеше дәүләттән ярҙам көтөп ултырырға түгел, ә пенсия тупланмаһы системаһы аша алдан эш итергә бурыслы”, – тине ул “Яңылыҡтар” мәғлүмәт агентлығы менән әңгәмәһендә.\n– Иҡтисадты үҫтереү өсөн “оҙон” аҡсаны йәлеп итеү кәрәк, тик уны ҡайҙан алырға һуң? – ти министр. – Һис һүҙһеҙ, беҙ финанслау сығанаҡтары булдырырға тейешбеҙ. Шуға күрә граждандарҙың инвестиция тупланмаһы рәүешендәге ресурстарҙы үҫтереү яҡлыбыҙ, әлеге осраҡта һүҙ, әлбиттә, пенсия капиталы тураһында бара.\nСилуанов әйтеүенсә, бындай ресурстар күп илдәрҙә файҙаланыла. Уларҙа дәүләт тәьминәте пенсияның бик аҙ өлөшөн генә тәшкил итә, ә күпселегендә пенсия күләме айырым кешенең алдан уҡ махсус туплап барған һәм ил иҡтисадына инвестиция рәүешендә биргән аҡсаһына бәйле. Рәсәйҙә лә яҡын киләсәктә шәхси пенсия капиталы системаһын булдырырға ниәтләйҙәр, ул халыҡта матди ҡыҙыҡһыныу тыуҙырыр тип өмөт итәләр. Дөрөҫ, 12 мең – 14 мең һумлыҡ пенсияның күпме өлөшөн “инвестицияға” йүнәлтергә була һәм артабан ашар өсөн ҡайҙан аҡса алырға, уныһын министр аңлатмай.


Быйыл республика биләмәләренә Керәшен һыуыҡтары һуңлабыраҡ килде\nЙәкшәмбе төнөн урыны менән 40 градусҡаса һыуыҡ булды.\nСатлама һыуыҡтан кешеләрҙең туңыу осраҡтары ла теркәлде. Бындай диагноз менән баш ҡала дауаханаларына ете кеше килтерелгән. Синоптиктар хәбәр итеүенсә, бөгөнгә селләнең иң һалҡын көндәре артта ҡалды, тип фаразларға мөмкин. Аҙна дауамында Башҡортостанда көндәр башлыса аяҙ торасаҡ, төндәрен һыуыҡ буласаҡ. Яуым-төшөм көтөлмәй, ни бары төнъяҡ райондарҙа ғына шаршамбы көн бер аҙ ҡар яуыуы ихтимал.\nЛюдмила Вафина, Башҡортостан гидрометеорология үҙәгенең метеокүҙаллауҙар бүлеге етәксеһе: «Төндәрен республика буйынса 18-23, урыны менән 25-30, көндөҙ 12-17 градус һалҡын буласаҡ. Аҙна аҙағында термометрҙарҙың 7-12 градус һалҡынға тиклем күтәрелеүе ихтимал».


«Колос» студенттар отряды уңыш йыйыуҙа ярҙам итә // Иҡтисад | новости башинформ.рф\n«Колос» студенттар отряды уңыш йыйыуҙа ярҙам итә\n13:55, 29 июля 2010 Иҡтисад\nБашҡорт дәүләт аграр университетының «Колос» махсус отряды студенттары урып йыйыу кампанияһында ҡатнаша. 78 буласаҡ инженер – «Башҡорт» МТС-ы дәүләт унитар ауыл хужалығы предприятиеһында, 49 – «Ергән МТС-ы» асыҡ акционерҙар йәмғиәтендә, 27 студент «Урал аръяғы» МТС-ы дәүләт унитар ауыл хужалығы предприятиеһында эшләй. Аграр вуздың тағы 65 студенты республиканың төрлө хужалыҡтарында йәлеп ителгән.\nБР Ауыл хужалығы министрлығы матбуғат хеҙмәтенән хәбәр итеүҙәренсә, студенттар һөнәри күнекмә алыу ғына түгел, юғары хеҙмәт күрһәткестәренә лә өлгәшә. Мәҫәлән, «Ергән МТС-ы»ның Ишембай бүлексәһендә эшләүсе Денис Шестеров менән Эльвир Әсфәндиәровтың студенттар экипажы Мега-360 комбайнында 4500 центнерҙан ашыу иген һуҡты. «Башҡорт» МТС-ының Дүртөйлө филиалында эшләүсе Денис Хөсниәров үҙйөрөшлө МАК-ДОН сапҡысында 382 гектар иген культуралары сапты.\nВадим Ғиндуллиндың отряды ла үҙен яҡшы ғына күрһәтте. Егеттәр «Башҡорт» МТС-ының Дүртөйлө филиалында менеджерҙар сифатында үҙ һәләттәрен күрһәтә.\nБыйылғы ураҡта төбәк-ара студенттар отряды ҡатнаша. Алтай дәүләт аграр университетынан өс студент «Башҡорт» МТС-ының Шишмә филиалында «Нива» студенттар төҙөлөш отряды составында эшләй. Егеттәр бик ҡәнәғәт, улар өсөн был алдынғы тәжрибә, быны улар үҙҙәрендә, Алтайҙа, үҫтерәсәк. Ә беҙҙең студенттарыбыҙ Алтай крайында автомобиль юлдары төҙөлөшөндә эшләй.\nТеги: ауыл хужалығы, студенттар отрядтары, уңыш йыйыу


Күңел осҡоно | Әбйәлил - Абзелил\nӘбйәлил - Абзелил > Сәләмәт булығыҙ > Күңел осҡоно\n« Мәрхүмдәргә ҡылынған әжер-сауап\nДоға ҡылыу »\nАллаға ышанмаған кешеләр дин талабына буйһонмай, шуға ла хәл-ваҡиғаларҙың Хаҡ Тәғәлә тарафынан бирелгәнен аңламайҙар. Улар үҙҙәрен тулыһынса Уға тапшыра алмайҙар, иманға килмәйҙәр. Һөҙөмтәлә туҡтауһыҙ бошоналар, ҡайғыралар; шикләнеү, ҡурҡыу, хафаланыу улар өсөн хас күренеш. Артабан кеше психосоматик сирҙәргә бирешә башлай. Әлбиттә, артыҡ тетрәнеүҙәр дөйөм ағзанаттың ҡартайтыуын ғына тиҙләтә. Күңел тыныслығын юғалтҡан, туҡтауһыҙ көйөнгән һәм шөбһәләнгән кешелә ниндәй сәләмәтлек булһын ти инде? Һәм был кешенең тышҡы ҡиәфәтендә лә сағылыш ала.\n“Миңә зикер итергә онотоусыларҙың (иҫкә алырға теләмәүселәрҙең) тормоштар ысын-ысындаң ауыр буласаҡ (Ҡөрьән “Та-һа” 20:124).\nӘ хәҙер иманлы әҙәмдәргә күҙ һалайыҡ. Улар, бөтәһенән элек, психологик һәм рухи яҡтан сәләмәт, шулай булғас тетрәнеүҙәргә, өмөтһөҙлөккә һәм ҡурҡыуға бик бирешеп бармайҙар, ундайҙарҙың ағзанаты ныҡ. Хаҡ Тәғәләгә ихлас ышаныу, тулыһынса Уға тәүәккәлләү, һәр тормош һынауын “һабаҡ" тип ҡабул итеү, үҙҙәренең иманы һәм ихласлығы өсөн Раббыларының был донъяла ла, әхирәттә лә әжер менән бүләкләйәсәге һәм Хаҡ Тәғәләгә буйһоноу шатлығы менән рухланыу — диндар, кешенең күңелендә һәйбәт осҡон тоҡандыра, ул ыңғай ҡараш менән йәшәй. Тап ошолар мөьминдәрҙең эске һәм тышҡы булмышында асыҡ сағыла. Ләкин был халәт Ислам диненең асылын тәрән аңлаған һәм Ҡөрьән ҡушҡандарҙы бөтә йөрәктәре менән үтәгәндәрҙгә генә хас. Әлбиттә, мосолмандар ҙа ауырый, улар ҙа ҡартая, был донъяла Аллаһтың ҡушыуы шулай, ләкин былар күңел сире, күңел бушлығы һөҙөмтәләре түгел.\nХаҡ Тәғәлә Ҡөрьәндә әхләҡтан һәм имандан алыҫ торған, тимәк, үҙҙәрен ҡыйын хәлгә дусар итеп йәшәгән кешеләр тураһында шулай ти: “Миңә зикер әйтеүҙән баш тартыусыларҙың тормоштары ысын-ысындан ауыр буласаҡ... (Ҡөрьән “Та-һа”, 20:124)\nИкенсе аятында Аллаһ шуны хәбәр итә: “Үҙенең киңлегенә ҡарамаҫтан, улар өсөн ер, тар ителде, һәм уларҙың йәндәре ҡыҫылды, һәм шул саҡта улар Аллаһ эргәһенән тыш бүтән һыйыныр урын юҡлығын аңланылар... (Сура “Тәүбә”, 9:118).\nСтресс, тетрәнеү, ҡурҡыу һәм хафаланыу — былар бөтәһелә Ислам- ҡушҡандан, йәғни гүзәл әхлаҡтан алыҫ торған кешеләрҙең асылы: Бөгөн бөтөн донъя табиптары бер фекерҙә: кеше үҙен төшөнкөлөктән, тормоштоң көтмәгән тетрәнеүҙәренән һаҡлар өсөн тыныс, ипле булырға, эске тәртибен, ныҡлығын һаҡларға тейеш. Үҙенә ышаныс менән ҡараған, ниндәй хәлгә тарыһа ла, уны яҡшылыҡ, хәйерле ғәмәл, тип ҡабул иткән мосолман бирешмәй. Ә быға фәҡәт Ҡөрьән әмерҙәренә буйһоноп ҡына өлгәшергә мөмкин. Аллаһы Тәғәлә бөтә күңелдән иман килтергәндәрҙең йөрәгенә “ышаныс һәм тыныслыҡ хисе” һалғанын хәбәр итә”. (“Баҡара”, 2:248; “‘Тәүбә”, 9:26,40; “Әл-Фәтх”, 48:4,18). Аллаһтың Үҙенең ихлас, тәҡүәле ҡолдарына биргән вәғәҙәһе шулай яңғырай: “Иман килтергән һәм яҡшылыҡ ҡылғандарға, ирҙәр булһынмы йәки ҡатындармы, шул хаҡ, Беҙ гүзәл тормош бүләк итәбеҙ һәм иң яҡшы эштәренә ярашлы әжерҙәрен бирәбеҙ” (Ҡөрьән, “Ән-Нәхл”, 16:97).\nАта-бабаларыбыҙ яҡшы белгән, ләкин инде онотола төшкән ошо хаҡ юлды беҙгә ҡабаттан иҫкә төшөрөргә, өйрәнергә генә кәрәк. Иман һәм сәләмәтлек айырым кешенең генә түгел, ә халыҡтың дөйөм мәсьәләһе лә булып тора бит әле. Киләсәкте лә ул хәл итә. Бына шуны иҫтән сығармаһаҡ ине, йәмәғәт.\nЭта запись написана автором Назир Сабитов, 09.06.2017 в 19:07, и размещена в категории Сәләмәт булығыҙ. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Материалы за 17.08.2012 » Башҡортостан гәзите\nҠояш менән бергә торһаң...\nИҡтисад // 17-08-2012, 04:10\nБаҡсасы ниндәй сифаттарға эйә булырға тейеш? Бигерәк тә быйылғы ҡоролоҡ йылында. Алик Ғәниевтең биләмәһенә юлланыр алдынан ошо хаҡта уйландыҡ. Киң баҫыуға һибелгән баш күтәрмәй тир түккән кешеләргә Хоҙай үҙе ярҙам бирһен. Уларға ҡарап ҡына ла бында эштең ни тиклем мәшәҡәтле булыуын асыҡ тойомларға мөмкин.\n– Ҡоролоҡ, тиҙәр, яуым-төшөмдөң булмауы уй-ниәттәремдең күбеһен селпәрәмә килтерҙе тигән һүҙҙәрҙе йыш ишетәм бөгөн, – тине фермер Алик Ғәниев. – Беренсенән, кескәй генә шишмә буйында урынлашыуым осраҡлы түгел. Үҙ көсөм менән бынамын тигән быуа төҙөнөм. Йәшелсә-емеште һуғарыу өсөн ул тулыһынса етә. Икенсенән, тормоштоң үҙгәреүе күп нәмәгә бөтөнләй икенсе күҙлектән ҡарарға өйрәтте. Хәҙер эш хаҡын ваҡытында һәм тейешенсә түләмәһәң, һиңә берәү ҙә килмәйәсәк. Элекке кеүек бушҡа эшләүҙе оноторға ваҡыт. Минең өсөн төп көс һаналған хеҙмәткәрҙәрем – иң беренсе урында.\nКом: 0 // Уҡынылар: 918 тапҡыр // Тотош уҡырға\nЙәмғиәт // 17-08-2012, 04:09\nТыуған республикабыҙҙың баш ҡалаһы йылдан-йыл матурлана. Быны өфөләр, ҡала күренештәренә күҙҙәре өйрәнеп, бик күреп тә бармайҙыр. Әммә Октябрь проспектында һәм башҡа төп урамдарҙа ҡалҡып сыҡҡан йәмле йорттар, башҡа объекттар, ғөмүмән, һәр яңылыҡ ситтән килгәндәрҙең күҙенә шунда уҡ ташлана.\nЭйе, беҙ, өфөләр, һәр нәмәгә күнеккәнбеҙ. Әйтәйек, “ҡыҙыл һыҙат”тағы тәртипкә, таҙалыҡҡа, бөхтәлеккә. Шул уҡ ваҡытта ошо һыҙыҡтан арыраҡ, йәғни күп ҡатлы йорттар ихаталарында, балалар майҙансыҡтарында, тыҡрыҡтарҙа, ҡойма буйҙарында аҙым һайын осрап торған яман күренештәргә, насар хәл-ваҡиғаларға, алама ғәҙәттәргә, әҙәпһеҙлеккә. Мәҫәлән, баш ҡалабыҙҙың Совет районының Галле округы менән Степан Халтурин урамдары араһында урынлашҡан биш ҡатлы йорттар ихатаһына күҙ һалыу ҙа етә: беренсе фотоһүрәттә сүп-сар контейнерҙары эргәһендәге ошондай тәртипһеҙлек бер көндәге генә күренеш түгел.\nКом: 0 // Уҡынылар: 658 тапҡыр // Тотош уҡырға\nСтәрлебашта — яңы башлыҡ\nСәйәсәт // 17-08-2012, 04:07\nСтәрлебаш район Советы ултырышында Фәнүр Зөфәр улы Туҡтаров контракт буйынса район хакимиәте башлығы вазифаһына тәғәйенләнде.\nФәнүр Зөфәр улы Туҡтаров 1960 йылдың 15 ноябрендә Стәрлебаш районының Ҡарағош ауылында тыуған. Юғары белемле, Башҡортостан ауыл хужалығы институтын тамамлаған.\nХеҙмәт юлын “Искра” колхозының баш агрономы булып башлай. “Ашҡаҙар”, “Спутник” колхоздары рәйесе булып эшләй. Стәрлебаш районы хакимиәте башлығы урынбаҫары итеп үрләтелә.\nОҙаҡ ваҡыт Өфө ҡалаһының Октябрь районы хакимиәте башлығының беренсе урынбаҫары вазифаһын башҡара.\nХат һалам Һаралыма\nЙәмғиәт // 17-08-2012, 03:51\nҺаумы, ауылым! Һағынам һине шул тиклем! Һирәк кенә ҡайтһам да, уйҙарымда йыш барып әйләнәм. Хәҙер бит һиндә яҡын туғандар ҙа юҡ тип әйтерлек, тыуған йортомдоң нигеҙе лә буш.\nИшеткәнең бармы һағышлы тауышымды? Иң элек күккә күтәреләм дә тирә-яҡ урман-тауҙарыңды сәләмләйем. Һаумы, Һаралым! Һинең шишмәләй саф һыуыңда ҡойоноп үҫкәнгәме, Һаралы ҡыҙҙары шундай зифа буйлы, оҙон сәсле була торғайны. Әсәйемдең — ошо ауыл ҡыҙы Мәфтуха Кинйәбулат ҡыҙының — күрше Баҡый ауылында йәшәгән йән әхирәте Хәлимә апай беҙгә ҡунаҡҡа килһә, иң элек Һаралынан һыу ташып сәсен йыуыр ине: “Их, ошо Һаралы һыуының йомшаҡлығы!” Толомдарын тағатып ебәреп, Һыуһылыуға әйләнгән Хәлимә апай һыуҙың тәм-ҡәҙерен яҡшы белә ине.\nКүңелдәрҙе имлә, Ирәмәл!\nЙәмғиәт // 17-08-2012, 03:38\nАта-бабаларыбыҙ элек-электән тауҙарға табынған: мөһим йыйындарҙы тауҙа уҙғарған, шунда кәңәшләшкән, хөкөм дә сығарған, шулай уҡ дошмандан ышыҡланыр ҡалҡан да, һуңғы бишек тә булған сал тауҙарыбыҙ...\nМөғжизәле Ирәмәлгә барып ҡайтыуыма алты ай ваҡыт үтһә лә, әле лә шунда алған тәьҫораттар менән йәшәйем, һаман да Ирәмәлкәй йондоҙҙарының яҡтылығын тоям, уй-фекерҙәремде туплай алмай тынғыһыҙланам.\nБеҙ Учалы районына еңел машиналарҙа килеп еттек. Унда ҡунаҡсыл, алсаҡ йөҙлө, танылған көрәшсе Йәҙгәр ағай менән киң күңелле, шиғри йөрәкле Әҡлимә апайҙарҙың йортонда туҡтап, ял итеп алғандан һуң, йөк машинаһында юлыбыҙҙы дауам иттек. Гармунсы Сәлиә Ғатауллина уйнаған көйгә ҡушылып, күңелле йырҙар башҡарабыҙ. Әйткәндәй, беҙҙе оҙатыусы Ирәмәл патриоты — Марс Сәхийәр улы һәр уба, һәр йылғаның атамаһы менән таныштырҙы.\nКом: 0 // Уҡынылар: 959 тапҡыр // Тотош уҡырға\nБәхет — лайыҡлылар өлөшө\nЙәмғиәт // 17-08-2012, 03:37\n...Әҙәм балаһына бәхетле булыу өсөн күп кәрәкме? Бик күп кәрәк. Хәйер, һәр кем был төшөнсәне үҙенсә күҙаллай. Сырхап яфа сигеүселәр өсөн бәхет — һаулыҡ, аслы-туҡлы көн иткәндәргә — өҫтәлдәге икмәк, өйһөҙҙәргә — баш өҫтөндәге ҡыйыҡ, хеҙмәткәрҙәргә — һәйбәт эш хаҡы, ғалимдарға, моғайын, асыштыр, сәхнә әһелдәренә — яҡшы ролдәр уйнау һәм башҡалар.\nИсемлекте тағы дауам итеп булыр ине. Әммә бөтәһе ата-әсәһенең, тормош юлдашының, бала-сағаһының, ейән-ейәнсәренең, йән дуҫтарының яратыуына мохтаж. Яҡындары иҫән-һау, эштәре уңышлы барһа, бер-береһен аңлап, терәк булып көн итһә, тормоштарын әләф-тәләфләмәйенсә, изге маҡсатҡа ынтылып һәм уларға өлгәшеп йәшәһә, һәр кем үҙен ысын мәғәнәһендә бәхетле итеп хис итә.\nҠыҙғанысҡа ҡаршы, бәхет һәр кемгә лә бирелмәй. Йыш ҡына быға үҙебеҙ ғәйепле. Уйлауымса, бәхет — көслөләр, намыҫлылар, кешелеклеләр өлөшө.\nКом: 0 // Уҡынылар: 1216 тапҡыр // Тотош уҡырға\nТәүге тапҡыр — мәктәпкә!\nЙәмғиәт // 17-08-2012, 03:35\n“Быйыл улыбыҙ беренсе класҡа бара. Һәр ата-әсә кеүек, балабыҙҙың тырыш, тәртипле уҡыусы булыуын теләйбеҙ. Ҡыҙғанысҡа ҡаршы, Илгиздең мәктәпкә барғыһы килмәй. Уны яңы тормошҡа нисек өйрәтергә?\nГәзит уҡыусының һорауына Ғаиләгә, балаларға, йәштәргә социаль-психологик ярҙам күрһәтеү республика үҙәгенең “Ышаныс телефоны” хеҙмәте мөдире, психолог Ғәлиә СӘЛИХОВА яуап бирә:\n— Мәктәп тормошоноң тәүге йылы — баланың ғүмерендәге иң мөһим ваҡиғаларҙың береһе. Тап ошо осорҙа уҡыуҙағы уңыштарға нигеҙ һалына.\n“Комендант сәғәте” ниңә боҙола?\nЙәмғиәт // 17-08-2012, 03:33\nЙәйге каникул етеү менән ауыл олатай-өләсәйҙәренә ялға ҡайтҡан бала-саға тауышына күмелә. Ололар уларға гел күҙ-ҡолаҡ булып йөрөй алмай, сөнки хужалыҡта эш етерлек. Үҫмерҙәр шунан файҙаланып, тәмәке, иҫерткес эсемлектәр менән “шаяра” башлай.\nҠыҙғанысҡа ҡаршы, быны өлкәндәр белмәй. Кем үҙ балаһы тураһында насар уйларға теләһен инде! Дөрөҫөн әйтһәң, ғәзиздәрен яҡлаша башлайҙар.\nШул уҡ ваҡытта, көн ҡараңғылана башлағас та, ауыл магазиндары 13-16 йәшлек үҫмерҙәр менән тула. Яҡындары кәрәк-яраҡҡа тип биргән аҡсаға һыра, тәмәке һатып алалар.\nКүптән түгел үҙем ошондай күренешкә шаһит булдым. Төнгө сәғәт ике. Урамда өйкөм-өйкөм мәктәп уҡыусылары шаулаша. Ҡулдарында — шешә, ауыҙҙарында — тәмәке.\nТуғандың да була төрлөһө\nЙәмғиәт // 17-08-2012, 03:32\nКредитҡа машина алыу, йыһазлы булыу, кейенеү... “Еңел” аҡсаға тиҙ өйрәнеүселәр ямғырҙан һуң бәшмәк кеүек күбәйгән банктарҙың ҡолона әүерелде. Йылдар үткәс кенә кредиттың үтә ҡиммәткә төшөүен аңлағандар был аҙымдан баш тарта башланы. Шулай ҙа, банктан аҡса алғаным юҡ тип йәшәһәгеҙ, хаталаныуығыҙ ихтимал. Таныштарығыҙҙың ғына түгел, хатта бер табаҡтан ашап йөрөгән туғандарығыҙҙың ғәйебе, намыҫһыҙлығы арҡаһында сираттағы ҡорбанға әүерелеүегеҙ бар...\nКескәй балаһы менән декретта ултырған Асия банктан хат килеп төшөүенә аптырай. “Айлыҡ түләүҙе индермәнегеҙ”, тиелгән унда. Шуныһы ғәжәп: конвертта исем-шәрифе дөрөҫ яҙылған, әммә адресы икенсе. Шулай ҙа хат тап уның өйөнә килгән. Ҡатын, яңылышҡандарҙыр тип, был хәл тураһында бөтөнләй онота\nБәхетлеләр йәшәй парлашып\nЙәмғиәт // 17-08-2012, 03:24\nОктябрьский ҡалаһының 500-ҙән ашыу кеше көн иткән ҡарттар һәм инвалидтар йортонда һоҡланғыс ғаилә йәшәй. Гөлнур менән Юрий Вишевтар, әҙәм балаһын һындырырҙай һынауҙарҙы еңеп, бәхет кисергән.\nГөлнур Учалы районының Илсеғол ауылында донъяға килә. Ғаилә башлығы Салауат Йәғәфәров йәшләй генә баҡыйлыҡҡа күсә, йәмәғәте Зөһрә өс бала менән тороп ҡала. Гөлнур ҡыҙы, балалар церебраль фалижы менән ауырығанлыҡтан, айырым иғтибарға мохтаж була. Уҡытыусы Зөһрә ханым Гөлнурҙы 22 йәшенә тиклем тәрбиәләй, урта белемле итә.\nӘсәһенең юлында бергә донъя көтөрҙәй кеше осрағас, Гөлнур ризалығын бирә. Шулай ҙа ҡәҙерле кешеһенең бәхетенә кәртә булырмын, тип борсола, сөнки үгәй атайҙың ауырыу ҡыҙҙы үҙһенеүе икеле\nКом: 0 // Уҡынылар: 965 тапҡыр // Тотош уҡырға


Йәйҙең ике айы, тимәк балаларҙың, үҫмер һәм йәштәрҙ ең лагерҙарҙа ял итеүенә лә ике айҙан ашыу ваҡыт үтеп китте. "Йәйғор" лагеры төрлө профилле лагерҙар (лингвистик, этнографик, фольклор һ. б.) иҫәбенә инә бында балаларҙың психологик адаптацияһы өҫтөндә эш алып барыла. "Йәйғорҙа",\nберенсе сиратта, күп балалы, аҙ тәьмин ителгән ғаиләләрҙә тәрбиәләнеүселәр, етем балалар ял итә. Шәхес үҫеше өҫтөндә эшләүҙән тыш, тәрбиәселәр наркотиктар ҡулланыуҙы иҫкәртеү йәһәтенән дә күп эш башҡара.\nҒәҙәти һауыҡтырыу процедураларынан тыш малайҙар һәм ҡыҙҙар психологик диагностика үтә. Улар өсөн уҡыу - күнекмә\nпоходтары, социаль тренингтар ойошторола.\nСихәтләнеү һәм ял итеү өсөн бынан да уңайлы урынды күҙ алдына ла килтереп булмай. "Йәйғор" психология - адаптация лагеры Нөгөш һыу һаҡлағысы эргәһендә урынлашҡан. Июль\nайында бында Салауат, Ишембай, Стәрлетамаҡ ҡалаларынан\nкилгән 40 бала ял итте.\nБерҙәм йәшәргә, аралашыу һәм аңлашыу сәнғәтен өйрәнергә, усаҡ өҫтөндә аш бешерергә, туризм серҙәренә төшөнөргә уларға\nөлкәндәр генә түгел, йәштәштәре - Салауат индустриаль\nтехникумының өлкән курс студенттары ла ярҙам итә.\nМәктәп уҡыусыһы Павел Чугуновҡа лагерҙа барыһы ла бик оҡшаған. "Башҡортостан" карабында сәйәхәт, усаҡ янында бард йырҙары кисәһе, шарлауыҡҡа барыу, Нептун көнө, еләк һәм дарыу үләндәре йыйыу - береһе лә оноторлоҡ түгел!" - тип\nтәьҫораттары менән уртаҡлаша ул.


Медицина хеҙмәтләндереүенә ялыуҙар артты // Сәйәсәт | новости башинформ.рф\nМедицина хеҙмәтләндереүенә ялыуҙар артты\n17:07, 20 мая 2009 Сәйәсәт\nБыйыл беренсе кварталда медицина ярҙамы күрһәтеүгә нигеҙле ялыуҙар һаны артты. Был турала мотлаҡ медицина страховкаһы системаһында страховкаланыусыларҙың хоҡуҡтарын яҡлау буйынса Координация ултырышында БР Хөкүмәте Премьер-министры урынбаҫары, хеҙмәт һәм халыҡты социаль яҡлау министры Фидус Ямалетдинов хәбәр итте.\n— Беренсе кварталда граждандарҙан РФОМС-ҡа килгән 1387 мөрәжәғәттән медицина ярҙамы күрһәтеүгә ялыуҙар 11 процент тәшкил итте, — тине вице-премьер. — Уларҙың 62 проценты нигеҙле тип танылды.\nРеспублика халҡының дәғүәләре, башлыса, медицина ярҙамы күрһәтеүҙән баш тартыу һәм бушлай медицина ярҙамы күрһәтеү буйынса Дәүләт гарантиялары программаһы сиктәрендә, асылда, бушлай булырға тейешле ярҙам өсөн аҡса алыуҙары менән бәйләнгән. Өфө дауаханаларында хеҙмәтләндереүгә ҡағылышлы ялыуҙар бик күп.\n94 мөрәжәғәт судҡа тиклемге тәртиптә ҡаралды, уларҙың барыһы ла ҡәнәғәтләндерелде. Судта дүрт материал ҡаралды, уларҙың икеһе буйынса 270000 һум күләмендә матди зыян ҡайтарылды.\n— Бындай мөнәсәбәт граждандарҙы түләүле медицина ярҙамын һайларға йә булмаһа ирекле медицина страховкаһы системаһы монополистарын алырға мәжбүр итә, был мотлаҡ медицина страховкаһы принциптарына ҡырҡа ҡаршы килә, — тине Фидус Ямалетдинов.\nУлтырыш барышында Рәсәй һаулыҡ һаҡлау күҙәтеүенең БР буйынса идаралығы һәм Башҡортостанда эшләүсе страховкалау медицина компаниялары вәкилдәре лә сығыш яһаны. Страховкалаусыларҙың эше ҡайһы берҙә тейешле кимәлдә алып барылмауы билдәләнде.\n— Беҙҙең төп бурыс — системалы эшләргә өйрәнеү, — тине вице-премьер, страховкалау компаниялары етәкселәренә мөрәжәғәт итеп. — Һеҙ страховкаланыусыларҙың сифатлы медицина ярҙамы алыуға хоҡуғын тәьмин итергә тейешһегеҙ.\nТеги: медицина ярҙамы, ялыуҙар


Хәбәрҙәр: Ҡырым: иҡтисади хәле.\nҠырым: иҡтисади хәле.\nҠырым ярымутрауы- “Бөтә Союз һаулыҡ һаҡлау төбәге”-СССР заманында уҡ туристар ожмахы иҫәпләнгән. Әйтергә кәрәк, шифаханалар үҫеше XIX быуаттың икенсе яртыһында уҡ башлана. Бөгөн бында йыл һайын башлыса Рәсәйҙән һәм Украинанан 6 миллион самаһы кеше килә.\nТуризм- ҡырымлыларҙың төп килем сығанағы, тик, эксперттар фекеренсә, ул аҡсаларҙың күп өлөшө ҡаҙнаға инмәй һәм рәсми рәүештә туризм Ҡырым бюджетының 6 процентын ғына тәьмин итә.\nДөйөм алғанда, Ҡырым өлөшөнә Украина ВВП-һының 3 проценты тура килә- был, 2012 йыл һөҙөмтәләре буйынса, 3 миллиард евро. Шуларҙың 60 проценты, дәүләттекен дә индереп, төрлө хеҙмәт күрһәтеүҙәр, 16 проценты- сәнәғәт, 10 проценты- ауыл хужалығы, шул иҫәптән шарап яһау. Ҡырым ҡаҙылма байлыҡтарға бай, аналитиктар ярымутрауҙың иҡтисади потенциалы бар, тип иҫәпләй, тик үҫеш байтаҡ капитал һалыуҙы талап итә.\nҠырым- дотация регионы, бюджет сығымдарының яртыһын үҙәк ҡаплата. Материктағы Украинаға Ҡырым финанс йәһәтенән генә бәйле түгел, яғыулыҡ, һыу, электр энергияһы менән үҙ-үҙен ул тәьмин итә алмай- электр энергияһының 80 процентын һәм газдың 65 процентын ул сик буйындағы Украина өлкәләренән ала.\nЭлектр энергияһы мәсьәләһен мобиль электростанциялар иҫәбенә хәл итергә мөмкин булһа, һыу мөһим проблема булып ҡала. Ҡырымда сөсө һыу сығанаҡтары юҡ тиерлек. Һыуҙың күп өлөшө ярымутрауға Төньяҡ Ҡырым каналы аша Днепрҙан килә.\nҠырымдың үҫеше өсөн Рәсәй аҡса вәғәҙә итте. Бынан тыш Рәсәй йыл һайын Украина хөкүмәтенә, Севастополдә Ҡара диңгеҙ флоты базаһын һаҡлау өсөн, 100 миллион доллар самаһы аҡса түләй, был аҡсаларҙы туранан-тура Ҡырым Республикаһы бюджетына күсерергә мөмкин булыр ине.


Хәбәрҙәр: Бельгия АЭС-тары илдең күршеләрен борсоуға һала.\nБельгия АЭС-тары илдең күршеләрен борсоуға һала.\nШишәмбе көн Бельгияның “Тианж” атом электр станцияһының беренсе реакторы, властар раҫлауынса, тикшереү үткәреү өсөн туҡтатылды.\nДекабрҙә был энергоблокта янғын булғайны. Ике йыл элек икенсе энергоблокта микросатнауҙар табылғайны, әле иһә ул йәнә сафта.\nАЭС Валлонияла- Германия һәм Нидерландтар сигендә урынлашҡан. Шишәмбе көн Брюсселгә, именлектәре өсөн хәүефләнеүҙәрен белдереү өсөн, күрше община вәкилдәре килде. Улар халыҡ-ара контроль комиссияһы төҙөүгә ризалашты.\n“Бергә инспекция үткәргәндән һуң, дөрөҫ һығымталар эшләнергә тейеш,-ти Белгияның Немец телле берләшмә премьер-министры Оливер Пааш.-Мәҫәлән, әгәр был реакторҙарҙа етешһеҙлектәр булһа, уларҙы энергосистемаға тоташтырырға ярамай. Беҙҙең ныҡлы позициябыҙ шундай.”\nТирә-яҡ мөхитте яҡлаусыларҙы Фландриялағы “Дул” станцияһының хәле лә борсой. Улар Европа үҙәгендә яңы Чернобыль булдырмау ниәте менән кампания алып бара.\n“Хәүефһеҙ атом энергетикаһы булмауы барыбыҙға ла мәғлүм,-ти “Гринпис” ойошмаһы эксперты Элуа Глорьё.-Донъяның теләһә ниндәй АЭС-ында һәләкәт булыуы ихтимал. Реакторҙары 41 йыл эксплуатацияланған Бельгияла ла ул мөмкин. Бер нисә ай элек хөкүмәт, юғары баҫым корпусында меңәрләгән сатнаған урын булһа ла, “Тианж”дың икенсе энергоблогын эшкә ҡушты. Ядро һәләкәтенең реаль сценарийы был!”\nХәҙер Бельгияла дөйөм ҡеүәте 5761 Мвт булған 7 реактор эшләй. Илдәге электр энергияһының 54 процентын улар етештерә.


Алдағы көндәрҙә Башҡортостанда һалҡын буласаҡ, ҡар ҡатыш ямғыр яуасаҡ // Йәмғиәт | новости башинформ.рф\nАлдағы көндәрҙә Башҡортостанда һалҡын буласаҡ, ҡар ҡатыш ямғыр яуасаҡ\n17:03, 23 апреля 2015 Йәмғиәт\nАлдағы көндәрҙә Башҡортостанда һалҡын буласаҡ, ҡар ҡатыш ямғыр яуасаҡ Фото: Олег Яровиков\nӨФӨ, 2015 йыл, 23 апрель. /«Башинформ» мәғлүмәт агентлығы, Гөлфиә Акулова/.\n24 апрелдән 26-на тиклем Башҡортостанда һауа торошоноң тотороҡһоҙ булыуы көтөлә. «Башинформ» агентлығына республиканың гидрометеорология һәм тирә-яҡ мөхит мониторингы идаралығынан хәбәр итеүҙәренсә, ошо көндәрҙә уртаса һауа температураһы норманан түбән буласаҡ, ваҡыты менән, төнөн иһә ҡар ҡатыш ямғыр яуасаҡ. Һауа температураһы төндә — нуль, плюс 5, аяҙайтҡанда минус 5-кә тиклем, көндөҙ 7-12 градус йылы.\nЙома, 24 апрелдә, айырым райондарҙа көслө ямғыр яуасаҡ. Төндә төбәктең төньяғында ҡар ҡатыш ямғыр, көслө ел иҫеүе көтөлә. Һауа температураһы төндә минус 2, плюс 3, көндөҙ 6-11 градус йылы буласаҡ.\nБашҡортостан синоптиктары күҙаллауынса, алдағы ял көндәрендә лә яуым-төшөм көтөлә. 25, 26 апрелдә ваҡыты менән ямғыр яуасаҡ, ел көнбайыштан, талғын, төндә 0, плюс 5, көндөҙ 6-11 градус йылы.\nТеги: һауа торошо,башгидрометүҙәк


18 ч бушлай рулетка - Ч ВИДЕО - онлайн Мөхәббәт!\nЯңғыҙ ир-аттар, осрашыу германия германия\nЯңғыҙ ир-аттар, батыуы етди проблема һәм зарарлы ғәҙәт түгел, эҙләнә, матур ҡатын - ҡыҙ-йыл франкфурт һәм уның тирәһендә бараПремиум-нисә көн дауамында махсус биттәренән һөҙөмтәһен эҙләйем блогы отражает белеп, һәм һәр форум төп бит хатта аңлатма биреп. Үҙенең иҫәп яҙмаһы индерергә, өҫтәмә хеҙмәттәр төймәгә баҫып (һәм был бер өлөшө меню һул биттәр).\nПремиум-иғлан булып тора\nҺайлай белергә, улар телисез икән, басыгыз һәм премиялар түләү өсөн"өҫтәмә хеҙмәттәр".\nБыл исемлектә тәҙрә"премия түләү"түләү системаһы менән һайлау заказ бите асыла.\nБасыгыз өсөн уңайлы системаһын һайлау һәм уның хаҡын түләй. Иғлан ителгәндән һуң хаҡы һеҙҙең тариф"премиум". Евро көнө. Әлеге ваҡытта ярҙамы менән түләү системаһы түләүҙәр башҡарыу, банк һәм кредит карталары, интернетҡа тәржемә һәм хатта.\nБөгөнгө көнгә тиклем бельгия\nВаҡыт үткәреү, тәмле икмәк дегустировать тотонорға рәүештә "быяла пен", бешерергә мөмкин булған донъялағы яңы һыра тәмле, пикник, парк тенистый, готика замок, ә урта быуаттарҙағы рухи Бельгия де комфорт тойғоһо вәғәҙә итәШоколад, уның тураһында фекер менән уларҙы булдырыу. Әгәр был дөрөҫ, йәки "LovePlanet" яҡын ваҡытта. Компаньон булдырыу өсөн яңы, бельгия байтаҡ теркәлгән. Минималь ваҡыты һәм тырышлығы менән уйым инергә мөмкин. Һеҙҙең профиль сайтта баҫтырып, эҙләп ҡулланыуҙы киңәйтеү, фотолар ҡараныҡ һәм билдәләү, хәбәр һәм яҙа ала. Иң мөһиме: зинһар, табырға йыйыныусы дустар.\nЧ-берләшмәләр йыл - гей-сат\nгейне чатта тоташтырылған\nУлар араһында таба һеҙ бында азатлығы бөтә, чатта повеселиться һәм танышырға теләйТик үҙ-ара симпатия һәм, бәлки, дөйөм мәнфәғәттә хәл итеү, булып тораһы ли йәки был ябай үк барып безобидный ул флирт. Беҙ был ябай һәм ғәҙәти булмаған саҡырыу ҡабул ваннала бер тапҡыр бөтә мәғәнәһе ябай гейне теле башҡа немецтың гейне. Бында ҡыҙыҡлы гей-ч, ябай эҙләү, ябай ч онлайн алмашыу һәм формаль булмаған.\nБеҙ һеҙҙең өсөн бушлай тәҡдим ч йөҙ гейне, бушлай һәм бөтөнләй бушлай башҡа улар һеҙҙең менән аралашып, һеҙҙе зонаһында гейне, аралашырға, кәрәк булғанда, йәки флирт, онлайн аралашырға.\nАдрес китап булып, эҙләй торғас, уны табып, һеҙ исемлектә бар.\nБлоггер контроллек баҡсаһының рәсми Воллмар Мюнстер\nБеҙ глобаль буласаҡ, бойондороҡһоҙ, предприятиеларҙа уртаса ғаиләләргә, Мюнстер Вестфалия урынлашҡанБеҙҙең донъя - ул яҡтылыҡ традицион һәм инновацион өсөнсө быуын инде, донъяны сәскә менән verdure ашыу компания һәм компанияларына бында конкурсанттар булды. Баҡса берләшмәләре блоггер бергә үҫә. Шундай девиз һайын отчет, рәсми Giardino Блогер-Incontro, унда Vollmar саҡыра, һәм AGENCY, ошо йылдан башлап, тәүге тапҡыр COMPO. Яҙ сәскәһе булып был диңгеҙ тирә йыйылған конкурсанттар вестфаль альпенхоф мюнстер блоггер германияла бергә йыйылып, осрашып, бергә йыйыла һәм сәскәләр араһында көнө үткәрә, мастер-кластары һәм баҡса бер нисә сара.\nБлоггер йыйылышы үтте\nБаҡса менән осрашыу блоггер нимә бында ысын берләшмәһе тыуыуы. Элемтә селтәре аша ҡиммәтле, әммә әлеге осрашыу тап шәхси ойошма эшләй. Был берләшмә риза булған һәм: беҙ бәйләнештә ҡалырға теләй һәм, әлбиттә, беҙ тротуар теләп, иң һуңғы, баҡса альпенхоф блоггер осрашыу булды. Басыгыз бында өсөн артабанғы эшмәкәрлеге тураһында ентекле отчет алына. Дельта һәм блогер джардино осрашты. Визит Альпенхоф беҙ һеҙҙе түҙемһеҙлек менән көтә. Адресы, бәйләнеш өсөн ойошторолған был сайтҡа һәм яуаплы Блоггер-Баҡса-ваҡиға-Vollmar проект булып тора.\nБелем тураһында интернет-мөхәббәт скаут\nუფასო გაცნობის საიტი Ciudad ბენიტო ხუარესი Polovinka, უფასო გაცნობა\nч-ике рулетка рулетка менән ҡыҙ видеочивать ҡатын-ҡыҙҙар көсө менән танышырға теләй чатта теркәлергә ҡыҙы рулетка 18 бушлай видео чат топ 10 чатрулетка егет видео трансляции башҡа ҡыҙҙар менән бушлай теркәү видео чат фото һәм видео менән танышты башҡа ҡыҙҙар менән бушлай видеочить


Инфоурок / Начальные классы / Конспекты / Конспект урока по башкирскому языку на тему "М. Карим"\nТема : Мостай Кәрим .” Башҡортостан.” Исем.\nМаҡсат: 1.М.Кәримдең тормошо һәм ижады менән танышыу.\n2.Тыуған илгә, ергә, халыҡҡа һөйөү, дуҫлыҡ тойғоһо, бер-береңә ярҙам итеү теләге тәрбиәләү.\n3.”Исем” темаһын ҡабатлау һәм һөйләү телмәрендә дөрөҫ ҡулланыу.\nЙыһаз: Мостай Кәримдең портреты, уның китаптары,Башҡортостан картаһы,таблицалар,Башҡортостан тураһында рәссамдар картиналары.\nҺиндә булһын йылы ҡәберем.\n2.Ошо юлдарҙы уҡығандан һуң дәрестең темаһын һәм маҡсатын асыҡлау.(Шиғырҙың рус телендә тәржемәһен уҡып күрһәтеү.)\n3.Яңы тема буйынса эш.\n1).Инеш әңгәмә. Мостай Кәримдең биографияһын ҡабатлау. Халыҡ шағиры М.Кәрим, уның ижады ,китап күргәҙмәһе менән таныштырыу.\n2).Уҡыусылар, беҙ ниндәй Республикала йәшәйбеҙ? Эйе, Башҡортостан. Башҡортостандың халыҡ шағиры М.Кәрим дә үҙенең тыуған ерен ,илен бик ныҡ яратҡан,ихтирам иткән. Бөгөн\nбеҙ уның «Башҡортостан» исемле тексы менән танышабыҙ.\nТәҡдим ителгән текста әлегә тиклем беҙгә билдәле булмаған һүҙҙәр осрай.\nЯңы һүҙҙәрҙе һңҙлек дәфтәрҙәренә яҙығыҙ.\n4.Текст өҫтөндә эш.\n1).Тыксты сылбырлап уҡыу һәм шунда уҡ тәржемә итеү.\n2).Текст буйынса һорауҙарға яуап биреү:\nа. Урал тауҙарын картанан табып күрһәтегеҙ.\nб. Башҡортостан нимә менән дан тота.Текстан һөйләмдәрҙе табып,уҡып күрһәтегеҙ.\nв. Унда ниндәй хазиналар бар.\nг. Мостай Кәримдең ниндәй әҙәрҙәрен уҡығанығыҙ бар ?\nғ.Һеҙ йәшәгән төбәктә ниндәй күл-йылғалар ,тау-ҡаялар,иҫтәлекле урындар бар?\n5. Грамматика буйынса эш.\nГрамматик тема ҡабатлана ,нығытыла.Нимә ул исем?Ниндәй һорауҙарға яуап бирә? Исемдәрҙе ниндәй төркөмдәргә бүлеп йөрөтәләр?(Уртаҡлыҡ һәм яңғыҙлыҡ исемдәргә бүлеп йөрөтәләр.)\n-текстан яңғыҙлыҡ исемдәрҙе табығыҙ,яҙылышын аңлатығыҙ.Алфавит буйынса текстан яңғыҙлыҡ исемдәрҙе яҙығыҙ\n-текстан ниндәй һорауына яуап булып килгән һүҙҙәрҙе табып яҙығыҙ.\nШулай ҡағына ҡаҙҙар.\nШунан ырғып алалар.\n7. 33-сө күнегеү.Тәҡдим ителгән һүҙҙәр менән һөйләмдәр төҙөгөҙ.\nБөгөн дәрестә беҙ нимә белдек? Мостай Кәримдең ”Башҡортостан ” тексын уҡып сыҡҡас, унан ниндәй яңылыҡ алдыҡ?Автор Башҡортостан тәбиғәтенең матурлығын күҙ алдына килтереү өсөн ниндәй һүрәтләү сараларын ҡулланған?\nЭйе, беҙҙең БашҡортостаныбыҙБигерәк матур,бай.Шуға ла уның тәбиғәтен һаҡлау беҙҙең ,бөтә кешенең бурысы.Тыуған ер ! Унан ҡәҙерлерәк бер ни ҙә юҡ донъяла!Башҡортостаныбыҙ көндән-көн үҫһен,матурланһын,сәскә атһын!\nУҡыусылар ,дәрестә бөтәгеҙ ҙә яҡшы эшләнегеҙ.Һеҙгә ҙур рәхмәт!\nЯңғыҙлыҡ исемдәр менән һөйләмдәр төҙөп килегеҙ.


Бирюч балкаһы (тора) — Башҡорт Википедияһы\nБирюч балкаһы (тора)\nБирюч балкаһы — Ростов өлкәһе "нең Константинов районы Кременск хуторы янында табылған аҙаҡҡы палеолит тораһы (боронғо кешеләр торған урын). Төньяҡ Донец йылғаһы үҙәнендә урынлашҡан. Унда өс майҙансыҡ бар: 1-се Бирюч балкаһы , 2-се Бирюч балкаһы һәм 3-сө Бирюч балкаһы.\nБирюч балкаһы был боронғо торалар 1976 йылда. Н. Д. Прасолов тарафынан асылған.\nБирюч балкаһында палеолитик ҡомартҡыларҙың күп ҡатлаулы булыуы асыҡланған. Етәүһе — мустьер, бишәүһе — аҙаҡҡы палеолит һәм иң өҫкөһө — неолит. Был археологик ҡомартҡылар 9 метрҙан ашыу ҡатламды тәшкил итә.\nТикшеренеү 1988—1992 һәм 2000—2004 йылдар дауамында үткәрелгән. Ҡаҙыныу эштәрен өс урында алып барған (1, 2 и 3).\nАрхеологик эштәрҙән тыш, фәнни тикшереү эштәре лә үткәрелә. Маҡсаты — ҡатламдарҙың абсолют йәшен билдәләү, шул осорҙағы тәбиғәт шарттарын, климатын реконструкциялау.\nИң түбәнге мустьер ҡатламы беҙҙең эраға тиклемге 42000-40000 йылдар сиктәренә тура килә. Ә аҙаҡҡы палеолит дәүеренә ҡараған мәҙәниәт ҡатламының йәше, беҙҙең эраға тиклемге 32000-30000 йылдарға ҡарай. Һөйәк ҡалдыҡтары (бизондарҙың ҡалдыҡтары өҫтөнлөк итә, шулай уҡ, болан, ат, ваҡ антилопа ҡалдыҡтары) күпселеген түбәнге мустьер горизонтында ята. Шулай уҡ, был горизонтта бик күп кремнийҙан әйберҙәр табылған. Көл таптары һаҡланған урындар ҙа килеп сыҡҡан. Бында ҡырғыс, һоҫҡо таҙартҡыс, нуклеус (ваҡ умарта), һөңгө баштары табылған.\nӨҫкө мустьер ҡатламдарында күберәк яҫы (плосколистный нуклеус), һәр төрлө ҡырғыс, һоҫҡо өҫтөнлөк итә.\nТүбәнге мустьер ҡатламдарындағы әйберҙәр ҡайһы бер башҡа ҡомартҡылар — Волга буйындағы Шляхта, Донбасстағы Белокузьминовкала һәм Курдюмовкала, шулай уҡ, Төньяҡ Кавказдағы Монашка һәм Баракаева мәмерйәләрендәге менән оҡшаш.\nӨҫкө мустьер ҡатламдарында әйберҙәр Ростов өлкәһенең Каменск районындағы Калитвенка 1, шулай уҡ Антоновка 1 һәм 2 Донбасс тораларындағы менән оҡшаштар.\n↑ Позднепалеолитическая мастерская Бирючья балка 1\n↑ Памяти Николая Дмитриевича Праслова 2017 йылдың 31 ғинуар көнөндә архивланған.\n↑ Бирючья Балка.\nПРОШЛОЕ И НАСТОЯЩЕЕ КРЕМЕНСКОГО ХУТОРА 2017 йылдың 21 апрель көнөндә архивланған.\nhttps://ba.wikipedia.org/w/index.php?title=Бирюч_балкаһы_(тора)&oldid=1051275 ҡабул ителгән\nБыл бит һуңғы тапҡыр 10:15 9 август 2021 үҙгәртелгән.


Тәртип йорт алдынан башлана\nӨфөлә идарасы компанияларҙың эшмәкәрлегенә бәйле "Иң яҡшы өс ихата" бәйгеһе иғлан ителде.\nИртәгә йәмәғәт контроле үҙәге, торлаҡ хужалыҡ идаралығы вәкилдәре һәм ҡала халҡынан торған махсус комиссия ихаталар буйлап сәйәхәткә сыға. Рейд барышында йәйәүлеләр тротуары, бордюр яндары, подъезд козырегы, йорт ҡыйығының ҡарҙан таҙартылған булыу-булмауы тикшерелә. Кеше ғүмеренә хәүеф менән янаған ҙур боҙмармаҡтар ҙа тикшерелә. Конкурсҡа ярашлы, "Иң насар ихата алдары" ла билдәләнә. Был идарасы компаниялар өсөн ҡара исемлеккә инмәҫкә төп этәргес булыр тип күҙаллана. Бүленгән участкаларҙы тәртипкә килтереүҙән ҡасыу - ойошмаларҙың репутацияһына ла кире тәьҫир итеүе ихтимал. Бәйге һөҙөмтәләре ике номинацияла мартта Торлаҡ-коммуналь хужалыҡ хеҙмәткәре көнөндә иғлан ителә. Әлегә идарасы компания вәкилдәре халыҡты ҡар өйөмдәренә ҡаршы көрәшкә битараф ҡалмаҫҡа саҡыра.


Башҡорт дәүләт университетының Башҡорт филологияһы һәм журналистика факультеты ойошторолоуға 25 йыл\nУҡыу йорто түңәрәк датаны бөгөн Халыҡ-ара ғилми-ғәмәли конференция менән билдәләй. Ултырыштың пленар өлөшөндә фән һәм тел белгестәре, студент-аспиранттар ҡатнаша. «Евразия цивилизацияһы контексында Башҡортостан халыҡтарының мәҙәниәте: тарихы, хәҙерге торошо, перспективалары» темаһына арналған форумда фәнгә яңы аяҡ баҫҡан йәштәр, лайыҡлы хеҙмәт күрһәткән ғалимдар Маҡтау ҡағыҙҙары менән бүләкләнде. Конференцияла ҡатнашыусылар артабан секцияларға бүленеп, ҡыҙыҡлы докладтар менән сығыш яһаны.\nБөгөн факультеттың биш кафедраһында 48 уҡытыусы, шул иҫәптән, 13 фән докторы, 27 фән кандитаты эшләй. Әлеге ваҡытта 600-ҙән ашыу студент белем ала. Университеттың төрлө сит илдәр менән хеҙмәттәшлек итеү һөҙөмтәһендә йыл һайын факультет студенттары Иран, Төркиә, Германия, Ҡытай кеүек илдәрҙә белемен камиллаштыра. Ҡасандыр сит илдә белем алыусылар хәҙер факультетта ғәрәп, ҡытай, фарсы һәм төрөк телдәренән уҡыта, факультетта был йүнәлештә сит ил белгестәре лә уңышлы эшләй.


Фажиғәле хәл Ырымбур өлкәһендәге Донгуз хәрби полигонында теркәлә | ГТРК «Башкортостан» — Новости Уфы и РБ\n17 марта 2017 — 15:37 ГТРК «Башкортостан»\nРәсәй Хәрби прокуратураһы Башҡортостандан хәрби хеҙмәткә саҡырылған егеттең үлем осраҡтарын тикшерә. Фажиғәле хәл Ырымбур өлкәһендәге Донгуз хәрби полигонында теркәлә. Йәш кеше минаны шартлатҡан ваҡытта һәләк була.\nИҫкергән хәрби припастарҙы юҡ итеү өсөн улар Әлкә-2 полигонынан командировкаға ебәрелгән була. 1944 йылғы мина шартлаған ваҡытта уның ярсығы һалдаттың йөрәгенә ҡаҙала. Әле осраҡты хәрби прокуратура тикшерә.


Башҡортостан киҙеүҙең икенсе тулҡынына әҙер // Иҡтисад | новости башинформ.рф\nБашҡортостан киҙеүҙең икенсе тулҡынына әҙер\n9:09, 13 января 2010 Иҡтисад\nБөгөн республикала миҙгел киҙеүе менән бәйле хәл тотороҡланды. 2010 йылдың 11 ғинуарына ҡарата эпидемия сиге 20 процентҡа төштө. Миҙгел киҙеүенән республика халҡының 30 процентына прививка яһалған – был 1 миллион 159 мең кеше. Муниципаль берәмектәр, предприятие һәм ойошмалар иҫәбенә 359 мең кешегә прививка эшләнгән.\nИҫегеҙгә төшөрәбеҙ, А/Н1N1 вирусынан хәүеф төркөмө – медицина һәм социаль өлкә хеҙмәткәрҙәре, 18 йәштән өлкән студенттар һәм мәктәп уҡыусылары сәсәк һалдырған. Бөгөн был һорау менән поликлиникаларға оҙайлы сиргә дусар һәм иммунитеты түбән граждандар мөрәжәғәт итә ала.\nКүҙаллауҙар буйынса, ғинуар аҙағынан башлап, миҙгел грибының икенсе тулҡыны көтөлә. БР Һаулыҡ һаҡлау министрлығынан хәбәр итеүҙәренсә, борсолорға урын юҡ. Республикала вирусҡа ҡаршы препараттар етерлек кимәлдә.\nЕвгения Никольская\tавтор: Евгения Никольская\nТеги: һаулыҡ һаҡлау, грипп


20 Июнь 2018, 12:10\nХәтерегеҙгә төшөрәбеҙ, һүҙ Салауат районының бер ауылында булған ҡот осҡос ваҡиға тураһында бара. Енси көсләү арҡаһында тәрбиәгә алынған 15 йәшлек ҡыҙ ауырға ҡалды. Айгөлдө (исеме үҙгәртелде) был ғаилә тәрбиәһенән алып, махсус урынға урынлаштырҙылар. Бер нисә ай үҫмер ҡыҙ тураһында хәбәр ишетелмәһә, яңыраҡ уның артабанғы яҙмышы билдәле булды. Балаларҙы яҡлау көнөндә Айгөл Өфө перинаталь үҙәгендә һау-сәләмәт ҡыҙ бала тапты. Һуңғы мәғлүмәттәр буйынса, бөгөн әсәнең һәм баланың хәле яҡшы.\nАйгөл менән булған хәл тиҙҙән асыҡланасаҡ. Пробалар алынған, оҙаҡламай баланың атаһы кем булыуы билдәле буласаҡ. Шунан һуң сабыйҙың атаһын енәйәти яуаплылыҡҡа тарттырыуҙары ихтимал. Нисек булһа ла, Айгөлдөң артабанғы яҙмышын республиканың балалар омбудсмены Милана Скоробогатова үҙ ҡарамағына алған.\nРеспублика буйынса статистикаға күҙ һалайыҡ. 2015 йылда 14 йәше тулмаған дүрт үҫмер бала тапһа, бишеһе аборт яһатҡан. 2016 йылда 14 йәшкә етмәгән туғыҙ үҫмерҙең етеһе әсә булған. 2017 йылда – 85, 2018 йылдың беренсе кварталында 20 бәлиғ булмаған аборт эшләткән. Иртә ауырға ҡалыу осраҡтарын тәфтишселәр контролдә тота. Ҡағиҙә булараҡ, был осраҡтар енәйәт эше менән бәйле.\nЙыл һайын 15 - 19 йәш арауығындағы 16 миллион һәм 15 йәштәре тулмаған 2 миллион үҫмер ҡыҙ әсә була. Иҡтисади яҡтан үҫешкән илдәрҙә үҫмерҙәрҙең иртә ауырға ҡалыуы социаль проблема булып иҫәпләнһә, үҫешмәгән һәм үҫеш юлында булған илдәрҙә был хәлгә йә ыңғай яҡтан ҡарайҙар, йә йәмғиәт бөтөнләй иғтибар итмәй. Психолог һәм табиптарҙың әйтеүенсә, төрлө яҡтан алып ҡараһаң да, иртә ауырға ҡалыу – яҡшы түгел. Бәлиғ булмағандың үҫеп етмәгән организмы бындай һынауҙарға әҙер булмай. Үҫмерҙәрҙән күп осраҡта психик тайпылышлы сабыйҙар донъяға килә. Бынан тыш, был йәштә үҫмерҙәр психик яҡтан да өлгөрмәгән була, шуға ла улар ата-әсә булырға әҙер түгел.


Һаҡ булығыҙ, мәкерле вирус! » Башкортостан кызы\nҺаҡ булығыҙ, мәкерле вирус!\n4 март – Кеше папилломаһы вирусына ҡаршы бөтә донъя көрәш көнө\nБөгөн бик мәкерле вирусҡа – Кеше папилломаһы вирусына ҡаршы бөтә донъя көрәш көнө үткәрелә.\nУның 150-нән ашыу төрө билдәләнгән. Айырыуса ҡурҡыныс төрҙәре аналыҡ муйынтығының, еңсәһенең, енси ағзаның, ауыҙ ҡыуышлығының яман шешенә килтерә. Кеше папилломаһы вирусын йоҡторған күптәрҙә сирҙең бер билдәләре лә беленмәй, ләкин уларҙың ауырып китеүе бар, шуға күрә хәүеф төркөмөнә ҡарайҙар.\nҠурҡыныс вирусты кешеләрҙең нисә проценты йөрөтә? Уның арҡаһында үрҙә һанап үтелгән яман сирҙәргә дусар булмаҫ өсөн ни эшләргә? Ҡыҙҙарға ошо вирусҡа ҡаршы вакцинация яһатыу һөҙөмтәлеме? Гүзәл зат һаулығы хаҡындағы файҙалы яҙмалары менән уҡыусыларыбыҙ күңелен яулаған авторыбыҙ, “Ҡатын-ҡыҙ һәм ир-ат һаулығы” клиникаһы табибы, юғары категориялы гинеколог Рәүфә Йәнмырҙа ҡыҙы Йәнтилина март һаны биттәрендә шул турала һөйләйәсәк.


Эшҡыуарҙарға - йәшел ут\nБөгөн инвестиция климатын яҡшыртыу буйынса йәмәғәт советы ултырышында Башҡортостан Хөкүмәте менән Кредит гарантиялары агентлығы араһында хеҙмәттәшлек хаҡындағы килешеүгә ҡул ҡуйылды.\nБыл документ республиканың бәләкәй һәм урта эшҡыуарлыҡ субъекттарына яңы мөмкинлектәр аса, кредитлау шарттарын яҡшырта. Рөстәм Хәмитов әйтеүенсә, республикала эшҡыуарлыҡты үҫтереү, инвестициялар йәлеп итеү буйынса етди эш алып барыла. Мәҫәлән, инвесторҙарҙың килеме ун йылға һалымдан азат ителә, милеккә һалым һалынмай. Был тәңгәлдәге сәйәсәт һөҙөмтәһен дә бирә, һуңғы ярты йыллыҡта ғына инвестициялар күләме 11 процентҡа артып 100 миллиард һумға барып баҫҡан. Рейтингта Башҡортостан 4 йыл элек 16-сы баҫҡыста килһә, хәҙер 10-ға тиклем күтәрелгән.\nКредит гарантиялары агентлығы етәксеһе Галина Изотова фекеренсә, Башҡортостандың ҡеүәте ҙур. Ойошма республикала эшҡыуарлыҡты үҫтереүгә, инвестиция проекттарын ғәмәлгә ашырыуға этәргес яһаясаҡ. Агентлыҡ Рәсәй Хөкүмәте ҡарарына ярашлы, быйыл яҙ ойошторолған. Уның устав фонды - 50 миллиард һум. Әммә был агентлыҡ кредит бирә тигәнде аңлатмай, ул банк менән эшҡыуарҙар араһында гарант булып сығыш яһай. Ойошма әле үк Башҡортостанда ике инвестиция проектын тормошҡа ашырыуҙа ярҙам күрһәтергә әҙер. Проекттарҙың береһе - Стәрлетамаҡта торлаҡ йорт, икенсеһе - Өфөләге «Нефтсе» спорт комплексы.


Йондоҙнамә (13-19 март) » "Йәшлек" гәзите\nГазета "Йәшлек" » Махсус бит » Йондоҙнамә (13-19 март)\nМәл аралашыу өсөн уңайлы. Эш урынындағы хәл һәйбәтләнер. Эшегеҙҙән ҡәнәғәтлек алырһығыҙ. Шишәмбелә бүләк алыуығыҙ бар. Кесе йомала яҡшы хәбәр ишетерһегеҙ. Уның аҡса тураһында булыуы мөмкин.\nБыл арала матди хәлегеҙҙе бер аҙ яҡшыртырһығыҙ һымаҡ. Бының өсөн бигерәк тә шишәмбе уңышлы күренә. Аҙна барышында ниндәйҙер ҙур эште лә тамамларһығыҙ. Ләкин уның йомғаҡтары өмөтөгөҙҙө тулыһынса аҡламаҫ кеүек.\nЯҡшы көндәр. Тормошоғоҙҙо ыңғай яҡҡа үҙгәртеү теләге тыуыр. Был арала һәләтегеҙҙе күрһәтеү өсөн форсат тыуыр. Яңғыҙ эш итеү файҙалыраҡ булырға оҡшай. Шаршамбыла ғына уйламаған мәшәҡәттәр маҡсатығыҙҙы боҙор.\nТыныс осор. Оло кешеләрҙең һәм етәкселәрҙең һүҙенән сыҡмаһағыҙ, эшегеҙ һәүетемсә барыр. Йыш ҡына күңелегеҙгә ятмаған эш менән булышырға, оҡшамаған сараларҙа ҡатнашырға тура килер. Төҫ-башығыҙға даими иғтибар бирегеҙ.\nЭштәрегеҙҙе был арала бер аҙ тәртипкә килтерә алырһығыҙ, моғайын. Таныштарығыҙ һәм хеҙмәттәштәрегеҙ менән мөнәсәбәттәр күҙгә күренеп яҡшырыр. Икенсе кешеләр өсөн үҙегеҙгә яуаплылыҡ алмаҫҡа тырышығыҙ. Йомала һеҙҙе ыңғай ваҡиғалар көтә.\nҠайтарылмаған бурыстарығыҙ тураһында даими иҫегеҙгә төшөрөп торорҙар. Ғаилә ағзалары менән бәйле борсолоу-мәшәҡәттәр ҙә килеп сығыуы ихтимал. Тап ошо арала күптән онотолған бәйләнеште тергеҙерһегеҙ кеүек.\nМатди мәсьәләләр йыш ҡына борсор. Аҡсағыҙ ҡайҙалыр юғалып киткәндәй күренер. Төп эшегеҙҙә йәмәғәт эштәрен үҙ иңегеҙгә артыҡ алмаҫҡа кәңәш ителә. Күберәк башҡаларҙы тыңлағыҙ, фекерегеҙҙе белдермәгеҙ.\nЙорт-хужалыҡ мәсьәләләре беренсе урынға сығыр. Шулай ҙа йыйылып киткән эштәрегеҙҙән бер аҙ бушана алырһығыҙ. Һуңғы аралағы күрһәткән әүҙемлегегеҙ бәғзеләргә оҡшамаҫ. Йомала ниндәйҙер килем көтөгөҙ.\nЭш урынында ҡыйынлыҡтар күбәйер. Аралар ҙа һыуыныр һымаҡ. Килеп сыҡҡан мәсьәләләр хәл итә алмаҫлыҡ кеүек тойолор. Өйрәнелгән көн һәм эш тәртибен һаҡларға тырышығыҙ. Кесе йоманан һуң ҡапыл ыңғай үҙгәрештәр булыр.\nХәлегеҙҙең яҡшы яҡҡа үҙгәрә башлағанын асыҡ күрерһегеҙ. Шаршамбыла күңелегеҙҙе күптән ҡырған мәсьәләнең сиселешен асыҡларһығыҙ. Йомалағы һөйләшеү ике яҡ өсөн дә файҙалы булмаҡсы.\nЯҡын арала ҡайһы бер теләктәрегеҙ тормошҡа ашыр. Тик сама һаҡлап, артығын теләмәгеҙ. Шишәмбелә үҙегеҙҙе яҡшы яҡтан күрһәтергә уңайлы мәл булыр. Килеп тыуған мәсьәләләрҙе хәл иткәндә башта сигенергә, аҙаҡ алға табан китергә тура килер.\nАҙна барышында төрлө һынау аша үтерһегеҙ. Мөмкинлегегеҙҙе дөрөҫ баһалаһағыҙ, барыһын да булдырырһығыҙ. Күптәрҙең үҙгәреүсән кәйефкә бирелеп китеүе ихтимал.\nСығыу ваҡыты 13-03-2017, 09:44 | Ҡаранылар: 533


ИЛ ИНӘҺЕ—ЗАТЛЫ ЗАТА\nРәсәй һәм Башҡортостан Яҙыусылар союзы ағзаһы, профессор, гуманитар фәндәр Академияһының академигы, Башҡортостандың атҡаҙанған фән эшмәкәре, РСФСР-ҙың мәғариф, Fәлимов Сәләм һәм Рәсәй Федерацияһының хөкүмәт премиялары лауреаты Fәлин Салауат Әхмәҙиә улы үҙенең 1999 йылда баҫылған «Тел асҡысы—халыҡта» тигән китабын ошо һүҙҙәр менән башлаған: «Был китабымды ҡырҡ йәшендә, береһенән-бере бәләкәй ете бала менән тол ҡалып, сәмләнеп, ғәмләнеп донъя көткән, бесән сабып, мал аҫрап, беҙҙең барыбыҙға ла юғары белем алырға, халҡыбыҙ алдында дәрәжәле, мәртәбәле кеше булырға ярҙам иткән, әле лә ата йортонда йүгереп сығып, ҡапҡа асып, аш-һыулы, баллы-майлы өҫтәле, йылы һүҙе, яҡты йөҙө менән ҡаршы алған Зата затлы Маһикамал атлы әсәйемә бағышлайым».\nЫсынлап та, кем булған ул, аҫыл зат, ил инәһе закон Зата? Һүҙем ошо хаҡта булыр. Сал Уралға арҡа терәп, йәйрәп ятҡан Ирәндек тауҙарына иркәләнеп кенә, боролоп-боролоп уға һыйынып аҡҡан Һаҡмар йылғаһы буйындағы Аҫҡы Шырмай (хәҙер ул юҡ) исемле ауылда 19-сы быуатта яҡты донъяға ауаз һалған ул. Биш йәшенән атҡа атланған, ир-егеттәр менән ярышып ал бирмәҫ, ҡыйыу, ҡуш йөрәкле ҡыҙ булып үҫкән.\nУл ваҡытта Һаҡмар йылғаһы бик ҙур, мул һыулы булған, яҙғы ташҡындарҙа тирә-яҡты һыу баҫып, диңгеҙҙәй йәйрәгәс, Аҫҡы Шырмай халҡы кәмә менән йөрөгән. Ат йөҙҙөрөп, аръяҡтан бирьяҡҡа сығыр булғандар. Кеше буйы йәйендәр ҡойроғо менән һуғып, яр буйындағы ваҡ малды, ҡош-ҡортто йотҡан, балыҡ Һаҡмарҙа мыжғып торған. Урман-тауҙар кейеккә бай булған. Ана шул хозур ожмах мөйөшөндә тәбиғәт балаһы булып буй еткергән минең ҡартәсәйҙең әсәһе—закон Зата. Һаҡмарҙа балыҡ кеүек йөҙгән, тиң-тошо менән балыҡҡа, еләк-емешкә йөрөгән. Ул мәргән уҡсы һәм оҫта һунарсы булып танылған. Зәңгәр күҙле, оҙон толомло ҡыҙ матур йырлаған, сәсән телле, үткен булып буй еткергән. Башҡорттоң боронғо йолаһы буйынса, ата-әсәһе һайлаған, үҙе һымаҡ үткен, мөһабәт кәүҙәле, яҡын-тирәнең билдәле көрәшсеһе, уңған, уҡымышлы һәм бай егет Килмәков Хамматҡа кейәүгә сыҡҡан. Йәштәр матур итеп донъя көтә башлай. Ләкин уларға бергә, ҡулға-ҡул тотоношоп йәшәргә насип булмай, Хаммат батырҙы батша хеҙмәтенә алалар.\nЙәш ҡатынға өйөр-өйөр йылҡы, көтөү-көтөү һыйыр, һарыҡ-кәзәһе булған ҙур хужалыҡты алып барырға тура килә. Ул һыбай йөрөп, донъяһын донъя итеп, үҙе ир, үҙе ҡатын, ире юҡта баш булып, һынатмай йәшәй. Һөйөлөп, һөйөп тә өлгөр- мәгән ҡатын, Хаммат батырҙы һағынып бәйеттәр, йырҙар сығара. Яңғыҙы Һаҡмар буйҙарын ҡыҙырғанда моңло йырҙарын йырлап, күңелен йыуата. Fорур, һыр бирмәҫ Зата закон кеше күрмәгәндә һығылып илап та ала, янған йөрәген Һаҡмар тулҡындары менән ярышып һыуыта. Хаммат батыр ялға ҡайтҡан һайын, йөклө ҡалып, 11 балаға әсә була. Шулай итеп, иренә һөйөклө, тоғро ҡатын, балаларына яҡшы әсәй, ҙур хужалыҡҡа баш булып йәшәй. Уның сығарған бәйеттәрен әхирәттәре илай-илай тыңлар булғандар, ә һағышлы йырҙарын бөгөн дә Ирәндек тауҙары һаҡлай кеүек. Балалар бер-бер артлы үҫә торалар. Килмәков Хаммат ҡартатай I Бөтә донъя һуғышынан әйләнеп ҡайта алмай, 1914 йылдан алып хәбәре юҡ.\nМиңлезата өләсәй русса ла һөйләшкән, бөтә законды белгән, тирә-яҡтан уға кәңәшкә килгәндәр, ғариза-фәлән яҙҙырғандар. Бөгөнгө оло быуын кешеләре уны онотмай, уның тураһындағы хәтирәләрен ихтирам менән һөйләйҙәр, ә унан ҡалған балаларын, ейән-ейәнсәрҙәрен, бүлә-бүләсәләрен закон Зата, затлы Зата тоҡомо тип йөрөтәләр.\nЭйе, халҡыбыҙҙа донъя тотҡаһы булып йәшәп, үҙенән һуң яҡты эҙ ҡалдырған, сабып барған атты туҡтатырҙай, ялҡын ялмаған өйгә инерҙәй ҡатын-ҡыҙҙар бихисап. Шуларҙың береһе ил инәһе, затлы зат Миңлезата Килмәкова. Ул үҙенән һуң яҡты хәтирәләр генә түгел, ысын мәғәнәһендә затлы бүләсәләр ҡалдырған, улар тыуған тупраҡҡа аҫыл таш булып һибелгән. Һәр береһе үҙенсә балҡый, нур сәсә, бәрәкәтле еребеҙҙең биҙәге булып йәшәй. Ул ер кешеһеме, тракторсы, һауынсы булһынмы, бынамын итеп донъя көтә, күпләп мал аҫрай, ҡымыҙ етештерә, быйма баҫа, баҡса тултырып емеш-йәшелсә, картуф үҫтерә. Закон Затаның ейән-ейәнсәрҙәре араһында күпме эшҡыуарҙар, уҡытыусылар, табиптар, башҡа һөнәр эйәләре бар. Улар ғәзиз еребеҙгә ерегеп, илебеҙгә, халыҡҡа тоғро хеҙмәт итә. Килмәковтарҙың өлкән ҡыҙы Сафура Сөләймәнованың ике улы ла офицер тигән юғары дәрәжәгә эйә булды. Өлкән улы Әғзәм Сөләймәнов 33 кенә йәшендә майор дәрәжәһендә үлеп ҡалмаһа, кем белә генерал да булыр ине. Уның берҙән-бер улы Марат Сөләймәнов—Өфө нефть ғилми-тикшеренеү институтында ғалим, директор урынбаҫары, Рәсәй Федерацияһының атҡаҙанған уйлап табыусыһы. Икенсе улы Хәмзә ҡырҡ йыл Беренсе Этҡол мәктәбендә математиканан уҡытты. Уның бер генә бөртөк улы Хәлит Хәмзә улы—Сибай ҡалаһының хакимиәт башлығы. Сафура Сөләймәнованың ейәне Хәмитов Хөрмәт БР хәрби комиссариатының Баймаҡ ҡалаһы һәм Йылайыр, Баймаҡ райондары буйынса бүлек начальнигы, уның һеңлеһе Әнүзә полицияла хеҙмәт итеп майор дәрәжәһенә етте.\nКинйә ҡыҙы Маһикамалдың ете балаһы ла юғары белемле, өлкән улы бөтә Рәсәйгә билдәле ғалим Салауат Fәлин атлы уҙаман. Уның ҡыҙы Гөлназ Fәлина—музыка белгесе, доцент, фән кандидаты. Булат Fәлин Башҡортостан Республикаһының атҡаҙанған табибы. Маһикамал инәйҙең кинйә ҡыҙы—филология фәндәре кандидаты, доцент.\nКулак мөһөрө һуғылып Себергә һөрөлгән Килмәков Шафиҡтың ҡыҙы Асия Рәхимғолова данлыҡлы һауынсы булһа, уның ейәнсәре Рәхимғолова Гөлсинә Рифат ҡыҙы аспирантура һәм УГАТУ-ны тамамлап, ауыл хужалығы фәндәре кандидаты булып китә. Икенсе улы Fәле ауылдың тәүге шоферы булып ЗИС-5 машинаһы менән Бөйөк Ватан һуғышында башынан аҙағына тиклем оҙон юл үтеп, тыуған яғына иҫән-һау ҡайтып, ғүмеренең ахырына тиклем механик булып колхозда эшләй. Уның ейәнсәре Гөлсинә Килмәкова М.Аҡмулла исемендәге университетта тәрбиәүи эштәр буйынса декан ярҙамсыһы, аспирант. Һеңлеһе Әлфиә лә шунда уҡ аспирантура тамамлаған белгес, ә Ғәле олатайҙың ейәне Илгиз Байымов Баймаҡ районы хакимиәтендә эштәр идарасыһы. Зата өләсәйҙең тағы бер ейәне Рәхмәтуллин Радик ике тиҫтә йылдан ашыу Баймаҡ районының баш агрономы булып эшләне. Уның улы Рәил балалар «Байығы»нда Гран-при яулаған оҫта бейеүсе.\nИл инәһе затлы Зата Килмәкованың бөтә балаларын, ейән-ейәнсәрҙәрен, бүлә-бүләсәләрен, уларҙың ҡаҙаныштарын иҫәпләп бөтөү мөмкин түгел. Улар тыуған еремдең биҙәге булып йәшәй, балалар үҫтерә, затлы нәҫелде дауам итә.


«Бюджетник»тарҙың эш хаҡы күтәрелде\n12 Февраль 2011, 15:12\n2011 йылдың 1 ғинуарынан республикала минималь эш хаҡы 5500 һум күләмендә билдәләнде. Бер үк ваҡытта бюджет өлкәһе хеҙмәткәрҙәренең эш хаҡын күтәреү өсөн уларҙың минималь оклад күләмен 6,5 процентҡа арттырырға ҡарар ителгән. Был маҡсатта бюджеттан 4 миллиард һум аҡса бүлеү планлаштырыла. РФ Президенты Д. Медведевтың 2011 – 2013 йылдарҙа бюджет сәйәсәте тураһындағы Мөрәжәғәтнамәһенә ярашлы, дәүләт учреждениелары хеҙмәткәрҙәренең эш хаҡы фондын 2011 йылдың 1 июненән күтәреү ҡаралған. Республика Президентының инициативаһы буйынса төбәктәге «бюджетник»тар йыл башынан уҡ арттырылған эш хаҡы ала башлаясаҡ. Мәҫәлән, райондарҙа уҡытыусыларҙың уртаса айлыҡ эш хаҡы 12631 һум тәшкил итһә, хәҙер 13452 һум аласаҡтар. Табиптарҙың эш хаҡы 21668,83 һумдан 23077,3 һумғаса артасаҡ.\n2011 йылдың 1 ғинуарынан республикала минималь эш хаҡы 5500 һум күләмендә билдәләнде. Бер үк ваҡытта бюджет өлкәһе хеҙмәткәрҙәренең эш хаҡын күтәреү өсөн уларҙың минималь оклад күләмен 6,5 процентҡа арттырырға ҡарар ителгән. Был маҡсатта бюджеттан 4 миллиард һум аҡса бүлеү планлаштырыла.\nРФ Президенты Д. Медведевтың 2011 – 2013 йылдарҙа бюджет сәйәсәте тураһындағы Мөрәжәғәтнамәһенә ярашлы, дәүләт учреждениелары хеҙмәткәрҙәренең эш хаҡы фондын 2011 йылдың 1 июненән күтәреү ҡаралған. Республика Президентының инициативаһы буйынса төбәктәге «бюджетник»тар йыл башынан уҡ арттырылған эш хаҡы ала башлаясаҡ. Мәҫәлән, райондарҙа уҡытыусыларҙың уртаса айлыҡ эш хаҡы 12631 һум тәшкил итһә, хәҙер 13452 һум аласаҡтар. Табиптарҙың эш хаҡы 21668,83 һумдан 23077,3 һумғаса артасаҡ.


ТАЙ БОКСЫН ЙӘШТӘР ҮҘ ИТӘ\nСибай ҡалаһында Ф.И.Самофалов иҫтәлегенә тай боксы буйынса республика асыҡ турниры быйыл дүртенсе тапҡыр ойошторолдо. Федор Иванович Урал аръяғы төбәгендә файҙалы ҡаҙылмалар ятҡылыҡтарын эҙләгән һәм разведка уҙғарған «Башкиргеология» йәмғиәтен оҙаҡ йылдар етәкләне. Үҙе иҫән саҡта «Ҡара аждаһа» спорт клубы үҫешенә тос өлөш индерҙе, һәр ваҡыт уның бағыусыһы булараҡ сығыш яһаны.\nБашҡортостан Республикаһының Йәштәр сәйәсәте һәм спорт министрлығы, Республика тай боксы федерацияһы, Сибай ҡалаһының «Тиҫтер», «Ҡара аждаһа» клубтары берлектә уҙғарған сарала 14 команда ҡатнашты. Өфө, Баймаҡ ҡалаларынан, Шишмә ҡасабаһынан, шулай уҡ Свердловск, Ырымбур өлкәләренән, Өфө, Екатеринбург ҡалаларынан 100-гә яҡын спортсы ике көн дауамында көнсығыш һуғыш төрҙәренең төрлө алымдарында көс һынашты.\n—Тай боксы (Муай Тай) тай халҡы Көньяҡ Ҡытайға күсенә башлаған осорҙа барлыҡҡа килгән. Ул ваҡыттарҙа һуғыштарҙа уҡ, һаҙаҡ, һөңгө, ҡылыс төп ҡорал булһа, ҡул һуғышында иһә ҡул, аяҡ, тубыҡ, терһәк «эшкә егелгән». Һуғыштың был төрө тай боксына нигеҙ һалған да инде,—ти Республика тай боксы федерацияһының Сибай филиалы етәксеһе Батыр Йәндәүләтов.—Муай Тай Көнсығыш ҡул һуғышы сәнғәтенең бөтә ыңғай сифаттарын үҙенә туплаған. Бында һауыҡтырыу һәм сыныҡтырыу гимнастикаһынан алып һуғыш барышындағы һәр хәрәкәт ниндәйҙер әһәмиәткә эйә. Тай боксының тағы бер үҙен-сәлеге—Рам Муай бейеүе. Был бейеү төньяҡ ха-лыҡтарының шаман бейеүен хәтерләтә. Бөгөнгө ярышта 10 йәштән алып 17 йәшкәсә балалар һәм үҫмерҙәр, 18 йәштән ололар һынау тота.\nИке көн барған ярыштың һөҙөмтәләре сибай-ҙар өсөн үтә ҡыуаныслы: «Ҡара аждаһа» спорт клубының 10 тәрбиәләнеүсеһе үҙ ауырлыҡтарында чемпион исемен яуланы. Бына улар—Роман Соколов, Арслан Абдуллин, Алексей Дмитриев, Роман Залимов, Денис Тулыбаев, Наил Шәрәфетдинов, Илмир Бүләкәнов, Әмир Тоҡомбәтов, Роман Алиулов. Ләйлә Яуынбаева турнирҙың 1-се урынын яулаһа, тағы 7 спортсы—көмөш, 8-е бронза миҙалдарға лайыҡ булды. Еңеүселәргә Маҡтау грамоталары, кубоктар һәм миҙалдар тапшырылды.\nСәләмәт һәм әүҙем тормошто пропагандалау, тай боксын популярлаштырыу, көслөләрҙе асыҡлау маҡсатында уҙғарылған сараны ойоштороусылар бағыусыларға—Сибай ҡала хакимиәте, «Башкиргеология» йәмғиәте, «Каро» таш эшкәртеү цехы етәкселәренә оло рәхмәтле. Ҡалабыҙҙа эшләп килеүсе «Ҡара аждаһа», «Шоңҡар» клубтары йәш быуынды сәләмәт тормошҡа әйҙәүҙә ҙур роль уйнай.\nҺүрәттә: турнирҙан күренеш.


Тура бәйләнештә Рәсәй президенты | ГТРК «Башкортостан» — Новости Уфы и РБ\n13 июня 2019 — 12:58 ГТРК «Башкортостан»\nРәсәй президенты Владимир Путин 20 июндә тура эфирҙа илдең ижтимағи-сәйәси һәм социаль-иҡтисади тормошона, халыҡ-ара хәлгә ҡағылышлы һорауҙарға яуап бирәсәк. Программа «Рәсәй 1», «Рәсәй 24», «Беренсе», «НТВ», «ОТР», «МИР» телеканалдарында, «Маяҡ», «Хәбәрҙәр FM» һәм «Рәсәй радиоһында тура эфирҙа күрһәтеләсәк. Һорауҙы телефондан шылтыратып, СМС йәки ММС-хәбәр ебәреп, шулай уҡ программаның сайты йәки махсус мобиль ҡушымта аша бирергә мөмкин. Һрауҙар шулай уҡ социаль селтәрҙә лә ҡабул ителә. Бынан тыш, «Мәскәү – Путинға» һәм «ОК Live» ҡушымталарынан эфир ваҡытында студия менән тура видеоэлемтәгә сығыу мөмкинлеге лә бар. Һорауҙар Хәбәрҙәрҙе ҡабул итеү үҙәгенә 8–800–200–40–40 номеры буйынса Рәсәйҙең бар төбәктәренән дә шылтыратырға була. Ҡала һәм мобиль телефондарҙан шылтыратыу бушлай. Рәсәй президенты менән тура бәйләнеш көндөҙгө сәғәт 12-лә башлана.


Хәйбулла районындағы юл-транспорт фажиғәһендә биш кешенең ғүмере өҙөлдө, уларҙың икәүһе балалар\nАвария бөгөн көндөҙ Аҡъяр-Орск юлынының Яңы Ергән ауылы эргәһендә теркәлде. Унда «Тойота Камри» менән 15-се модель ВАЗ автомобилдәре бәрелеште. Авария һөҙөмтәһендә сит ил транспортына ут тоҡанды. Уны һүндереүгә биш ҡотҡарыусы һәм ике берәмек техника йәлеп ителде. Ҡыҙғанысҡа ҡаршы, юл фажиғәһендә йәш ғаилә, уларҙың өс һәм бер йәшлек ҡыҙҙары һәләк булды. Әле фажиғә сәбәптәре асыҡлана.


Ашнаҡсы Светлана Иванова\n“Октябрь” кооперативынан Светлана Иванова хеҙмәткәрҙәр өсөн тәмле борщ, кәтлиттәр, ҡарабойҙай әҙерләй\nТеләһә ниндәй һөнәр эйәһен барынан да бигерәк уны эше өсөн хөрмәт итәләр. Егәрле ашнаҡсының ҡулы менән әҙерләнгән ризыҡ ҙур теләк менән ашалһа, уның хеҙмәте һәр ваҡыт хөрмәт һәм танылыу яулай.\n- Мин Бишбүләктә тыуҙым һәм үҫтем, ғаиләлә берҙән-бер ҡыҙ инем. Мине артыҡ иркәләнеләр, тип әйтмәйем. – ти “Октябрь” кооперативы ашнаҡсыһы Светлана Николаевна. – Тормышта эштең һәм һөнәрҙәрҙең күп төрөн эшләп ҡарарға тура килде: балалар баҡсаһында эшләнем, ләкин 1984 йылда, Йылбулаҡтамаҡ-Матвеевканан механизатор Валерий Ивановҡа кейәүгә сыҡҡас, урындағы ауыл хужалығы кооперативында ашнаҡсы булып эшләй башланым.\nБыйыл Светлана Иванова ике юбилей датаһын – ашнаҡсы эшенең 35-йыллығын һәм үҙенең 55 йәшен билдәләй. Ул йыл һайын марттан алып октябргә тиклем иртә таңдан алып ашхананың иҫке, ләкин йыйнаҡ бинаһына эшкә килә, ул хужалыҡтың машина-трактор паркы территорияһында урынлашҡан. Бында көн һайын 15-20 кеше туҡлана.\n- Мин бер үҙем эшләйем. Ризыҡ әҙерләргә, һауыт-һаба йыуырға, ризыҡ ҡабул итеү залын таҙа тоторға тырышам. Яҙғы сәсеү кампанияһы һәм ураҡ өҫтө мәлендә киске аштар ҙа әҙерләргә тура килә. Сөнки баҫыуҙа эштәр төн еткәнсе дауам итә, - тип уртаҡлаша Светлана Иванова. – Ит, бәрәңге, ҡарбойҙай һәм һөттө хужалыҡтан яҙҙырып алам. Икмәкте райпонан, ә макарон әйберҙәрен, шәкәр һәм майҙы – күмәртәләп алына торған магазиндан һатып алабыҙ. Ашханала һеҙгә 50 һумға салаттар менән беренсе һәм икенсе аштарҙы, шәкәр менән сәй тәҡдим итәбеҙ. Баҫыуҙа механизаторҙар һәм мал көтөүселәр төшкө ашты бушлай ашай ала.\nУтыҙ биш йыл бергә ғүмер итеүсе ирле-ҡатынлы Светлана Николаевна менән Валерий Николаевич өс ҡыҙ:Марина, Елена һәм Валентинаны тәрбиәләп үҫтергән. улар инде хәҙер үҙҙәре эшләй һәм ата-әсәләренә ейәндәре Денис һәм Ксенияны бүләк итеп өлгөргән. Ивановтар күпләп мал-тыуар аҫрайҙар, ҙур баҡса үҫтерәләр. Баҡсала һәм барлыҡ торлаҡ бүлмәләрҙә йорт хужабикәһе яран, миләүшә һәм сағыу петуниялар үҫтерергә ярата.


Туғандарына гәзит бүләк итте\nСибай типографияһы директоры Булат Кәшфулла улы Абдрафиҡов көслө рухлы ир-азаматтарыбыҙҙың береһе. Ул йыл һайын туғандарына «Атайсал» гәзитен яҙҙырып ҡыуандырып тора. 2016 йылдың 1-се ярты йыллығына һөйөклө ҡайны-ҡәйнәһе Рәфҡәт һәм Һөйәрбикә Рысйәновтарға һәм тағы ла өс туғанына яратып уҡыған баҫмаларын бүләк итеп тә ҡуйҙы.\n—«Атайсал»—бик үҙенсәлекле һәм матур баҫма. Гәзит биттәрендә донъя күргән тормошсан мәҡәләләрҙе, бай эстәлекле хикәйәләрҙе халыҡ яратып уҡый. Матбуғатҡа яҙылыу кампанияһы барышында гел генә туғандарыма һәм яҡындарыма «Атайсал» гәзитен бүләк итергә тырышам. Быны мин милли баҫмабыҙҙың бәҫе тағы ла күтәрелһен һәм тиражы артһын, тигән ниәттән сығып эшләйем. Төбәгебеҙ тормошон яҡтыртыусы «Атайсал» гәзите йәшәһен, гәзит уҡыусылар һаны артһын, тигән теләктә ҡалам,—ти коллегабыҙ.\nТуған йәнле һәм хәстәрлекле булғаны өсөн Булат Кәшфулла улына оло рәхмәтебеҙҙе белдерәбеҙ. Башҡаларҙы ла гәзитебеҙ акцияһына ҡушылырға саҡырабыҙ.


Дәүләт Думаһы юл-транспорт ваҡиғаһы урынынан ҡасҡан водителдәр өсөн язаны ҡатыландыра // Йәмғиәт | новости башинформ.рф\n11:00, 26 апреля 2018 Йәмғиәт\nДәүләт Думаһы юл-транспорт ваҡиғаһы урынынан ҡасҡан водителдәр өсөн язаны ҡатыландыра Фото: «Башинформ» мәғлүмәт агентлығы\nӨФӨ, 2018 йыл, 26 апрель. /«Башинформ» мәғлүмәт агентлығы, Ғәлиә Нәбиева/.\nДәүләт Думаһы Рәсәй Федерацияһы Конституция суды ҡарары тексын алғандан һуң эшсе төркөм булдырасаҡ, уға ярашлы юл-транспорт ваҡиғаһы ҡылған водитель тикшереү йәки унан баш тартыу һөҙөмтәһе буйынса эскән тип таныла. Ошо хаҡта Конституция ҡануниәте буйынса Дәүләт Думаһы комитеты рәйесе урынбаҫары Вячеслав Лысаковҡа һылтанып, «Известия» гәзите хәбәр итә.\nКонституция суды авария хәлен ташлап киткән һәм унда ҡалғандар өсөн, уға ярашлы беренселәре яҡшы хәлдә ҡала, яза ҡатылығының тап килмәүе хаҡында Енәйәт кодексының 264-се статьяһы иҫкәрмәләренең 2-се пунктын аңлатты. Был йәһәттә суд статьяға иҫкәрмәне Конституцияға ярашһыҙ тип таныны һәм бер йыл эсендә был хоҡуҡи етешһеҙлекте төҙәтергә ҡушты. Конституция суды секретариаты башлығы Владимир Сивицкий аңлатыуынса, «закон сығарыусы юл-транспорт ваҡиғаһы урынынан ҡасыуҙы файҙаһыҙ итеп эшләргә тейеш».\nТеги: юл-транспорт ваҡиғаһы, ҡануниәт


Өфөләрҙе күп профилле вакансиялар йәрминкәһенә саҡыралар // Иҡтисад | новости башинформ.рф\nӨфөләрҙе күп профилле вакансиялар йәрминкәһенә саҡыралар\n12:28, 18 апреля 2016 Иҡтисад\nӨфөләрҙе күп профилле вакансиялар йәрминкәһенә саҡыралар Фото: Олег Яровиков\nӨФӨ, 2016 йыл, 18 апрель. /«Башинформ» мәғлүмәт агентлығы, Галина Бахшиева/.\n21 апрелдә Өфөләге мәшғүллек хеҙмәтендә бөтә төр иҡтисади эшмәкәрлек һәм милек формаһындағы предприятиеларҙың вакансиялар йәрминкәһе үткәрелә.\nӨфөләге Халыҡ мәшғүллеге үҙәгендә хәбәр итеүҙәренсә, йәрминкәлә табип, шәфҡәт туташы, инженер, менеджер, ашнаҡсы, эшсе, штукатурсы, бетон ҡойоусы, водитель, ташсы, урам һепереүсе һәм башҡа һөнәрҙәр тәҡдим ителә.\nБынан тыш, йәрминкәлә Хабаровск крайының Амурҙағы Комсомольск ҡалаһындағы «Сухой» авиация холдинг компанияһы филиалына токарь, фрезеровщик, дүртенсе-алтынсы разрядлы слесарь һөнәрҙәре буйынса хеҙмәткәрҙәр йыйыу ойошторола. Хеҙмәт хаҡы — 70-90 мең һум.\nЙәрминкәне уҙғарыу урыны һәм ваҡыты: Ибраһимов бульвары, 47/1, иртәнге сәғәт 10-дан көндөҙгө 12-гә тиклем.


Хаталар төнө барыһын да аңлатыр\n"Хаталар төнө" - 18 быуатта инглиз драматургы Оливер Голдсми т тарафынан яҙылған комедия шулай тип атала. "Добрячок" пьесаһы менән бер рәттән ул яҙыусыны вафатынан һуң булһа ла данға күмде. Голдсмит үҙе йәшәгән дәүерҙә "Хаталар төнөнөң" театраль уңышы иҫ киткес ҙур була, ә уның үҙәк образдары донъяның комедиялар репертуарында иң яҡшы ролдәр иҫәбенә\nБөгөн, өс быуаттан һуң, Башҡортостан Республикаһының Дәүләт академия рус драма театры сәхнәһендә "Хаталар төнө" шундай уҡ уңыш менән бара. Рәсәй академия театр сәнғәтенең режиссер факультетында бишенсе курста уҡыусы Уланбек Баялиевҡа комедияны бик актуаль тип һанай һәм уны үҙенең\nдиплом эше итеп һайлай.\nБыл спектаклдең ғәҙәти булмаған урындары етерлек. Тамашасы\nуның тексынан түгел, килеп тыуған хәлдән көлөргә тейеш. Хөрмәтле мистер Хардкаслдың йортонда йәш Марлоу һәм уның\nдуҫы Гастингс пәйҙә булғандан һуң ҡот осҡос буталсыҡ хәл килеп тыуа һәм ығы - зығы башлана. Хужаның үгәй улы Тониҙың шаяртыуы йортта йәшәүселәрҙең барлыҡ пландарын аҫтын өҫкә килтерә. Әммә төнгө алдау юлы менән кемдең кем икәнлеге, кемдең бәхеткә лайыҡ булыуы асыҡлана.\nМөхәббәт һәм социаль тигеҙһеҙлек - мәңгелек темалар. Әммә тамашасыларҙы 18 быуатта яҙылған пьеса менән ғәжәпләндереүе еңел түгел. Һәм бына өфөлөләрҙең премьераны алҡыштарға күмеп ҡабул итеүе йәш режиссерҙың үҙ маҡсатына ирешеүе\nӘйткәндәй, театр етәкселеге Уланбекты осраҡлы рәүештә саҡырмай: уның һәләте алдан уҡ билдәле ине. Өсөнсө курс аҙағында Уланбек Баялиев "Һуңғы мөхәббәт" спектаклен ҡуя. ГИТИС профессураһы был эште бик йылы ҡабул итә. "Һуңғы\nмөхәббәт" спектакле Рәсәйҙең Халыҡ - ара театр мәктәптәре фестиваленә тәҡдим ителә һәм унда "Иң яҡшы спектакль" дипломына эә була.\nТеатр эше профессионалдары Уландың структуралы фекер йөрөтөү, киңлектә эшләү һәләтен, артистар иһә - асыҡлығын, изге күңеллелеген, актерҙар менән аралаша белеүен билдәләй.\nУландың таныуынса, "Хаталар төнө" актерҙар менән бергә ижад\nТеатр артистары менән режиссер уртаҡ телде тиҙ таба, өҫтәүенә уларҙың күпселеге Уландан артыҡ йәш тә түгел: Рөстә м Ғайсин, Алена Филиппова, Дмитрий Шаронин, Дамир Кротов һәм\nбашҡалар үткән йылда ғына Өфө дәүләт сәнғәт академияһын тамамлаған. Улар менән бергә комедияла театрҙың әйҙәүсе актерҙары - БР халыҡ артисы Владимир Абросимов, Валентина Гринькова, Әлфиә Кәшбуллина, БР атҡаҙанған артисткаһы Әлиә Ш әрипова, Олег Сальцын һәм башҡалар "хаталана". Ҡуйыусы рәссам - Юрий Гальперин, композитор - Эдуард Глейзер.


Ҡытай теле — Башҡорт Википедияһы\nсин-тибет ғаиләһенең теле йәки тел тармағы, Ҡытай Халыҡ Республикаһының, Ҡытай Республикаһының һәм Сингапурҙың рәсми теле\nҠытай Халыҡ Республикаһы, Тайвань, Сингапур, Филиппины, Малайзия, Индонезия, Көнсығыш Тимор, Таиланд, Вьетнам, Мьянма, Камбоджа, АҠШ, Россия, Һиндостан\nҠытай яҙыуы, ғәҙәти ҡытай иероглифтары[d] һәм упрощённый китайский[d]\nchi һәм zho\nҠытай теле (үҙ атамаһы 中文, 汉语) — туған тел булараҡ иң күп һөйләшеүселәр һаны булған тел. Син-тибет телдәре ғаиләһенә ҡарай. Ҡытай теле бер береһенән ныҡ айырылған диалекттар йыйылмаһынан тора, шуға күрә күп кенә тел белгестәре ҡытай телен туғандаш булған айырым телдәр системаһы тип ҡарай.\nҠытай теле син-тибет телдәре ғаиләһендәге ҡытай тармағына ҡарай. Тәүҙә хань этник төркөмөнөң төп теле булған. Хәҙерге формала ҡытай теле КХР-ның, Сингапур һәм Тайваньдың рәсми теле булып тора, шулай уҡ БМО рәсми телдәренең береһе.\nБөтә донъяла ҡытай телендә 1,3 млрд кеше һөйләшә. Тарихи яҡтан был Ҡытай халҡының күпселеге булған хань халҡының теле (ил халҡының 90 % артығы). Бынан тыш, үҙ телен һаҡлаған тиҫтәләрсә миллион ҡытайлылар Көньяҡ-көнсығыш Азияла йәшәй, ҡытай диаспораһы бөтә донъяға таралған.\n2010 йылғы халыҡ иҫәбен алыу буйынса Рәсәйҙә ҡытайса 70722 кеше һөйләшә.\nБөтә доньяла ҡытай телендә һөйләшеүселәрҙең дөйөм һаны — 1,3 млрд кеше.\n1 Лингвистик география\n1.1 Таралыуы һәм һаны\n1.2 Диалект төркөмдәре\n2 Ҡытай яҙмаһы\n7 Фразеологизмдар һәм аллюзиялар\n8 Иероглифтар төрҙәре 6 төркөм буйынса\n9 Пиньин теле\nТаралыуы һәм һаныҮҙгәртергә\nҠытай теле — ҠХР, Тайвань һәм Сингапурҙың рәсми теле. Бөтә донъяла 1,3 миллиардтан ашыу кеше һөйләшкән тел.\nҠытайҙар БМО-ның 6 рәсми һәм эш теленең береһе булып хеҙмәт итә.Был тел - боронғо хань халҡының теле. ҠХР-ҙың милли составында өҫтөнлөк итә, ил халҡының 90 проценттан ашыуы. Бынан тыш, үҙ телен һаҡлап ҡалған тиҫтәләрсә миллион ҡытайҙар Көньяҡ-Көнсығыш Азияның бөтә илдәрендә тиерлек йәшәй (Сингапурҙа, халыҡтың 75 проценттан ашыуын тәшкил итә); ҡытай диаспораһы бөтә донъяға таралған.\nНью-Йорк штатында һайлау ҡануниәтенә төҙәтмә индерелә, уға ярашлы, миллиондан ашыу кеше йәшәгән дәүләттең бөтә ҡалаларында ла һайлау барышына ҡағылышлы барлыҡ документтар ҡытай теленең өс диалектына күсерелергә тейеш. Ҡытайҙарҙан тыш, исемлеккә испан, корей, филиппин һәм рус телдәре ингән ..\nРәсәйҙә 2010 йылғы Халыҡ иҫәбен алыу мәғлүмәттәре буйынса, ҡытай телендә 70 722 кеше һөйләшә.\n10 ҡытай диалект төркөмө бар: төньяҡ төркөм (北 bei, Иң эреләре — 800 миллиондан ашыу һөйләшеүсе), Цзинь, Хой, У (吴), Сян (湘), Гань (赣), Хакка (客家), Юэ (粤), Пингхуа һәм Мин Стөркөмө (闽). Диалекттар фонетик яҡтан айырыла (был үҙ-ара аралашыуҙы ауырлаштыра, диалекттар өндәрҙең даими тап килеүе менән бәйле булһа ла), лексика, өлөшләтә грамматика, грамматика нигеҙҙәре бер төрлө булһа ла. Төрлө диалекттарҙа һөйләшеүселәр араһында аралашыу сараһы булып норматив ҡытай теле тора, Ҡытайҙа путонгхуа (яп. 普通话), Сингапур хуайу (华语) Гойу (国语) тип атала, улар араһында фонетика буйынса ҙур булмаған айырмалар бар, Путонгхуа һәм хуайу яҙыуҙа ябайлаштырылған персонаждар ҡулланыла, ә гоюла — традицион.\nӘҙәби тел төньяҡ диалекттарына нигеҙләнгән. Хәҙерге заман фонетик нормаһы пекин әйтелешенә нигеҙләнгән. Ләкин элек әйтелештең башҡа нормалары ла булған, ҡайһы берҙә пекин әйтелешенән ныҡ айырылып торған: мәҫәлән, Тан династияһы осоронда, күпселек классик ҡытай текстарын төҙөгәндә, норма хәҙерге «Хакка» диалект төркөмө һыҙаттарына яҡын көньяҡ ҡытай әйтелешенә нигеҙләнгән.\nКүпселек яҙмаларҙан айырмалы рәүештә, ҡытай яҙмаһы хәрефтәрҙән түгел, ә иероглифтарҙан тора, шулай ҙа йыш ҡына төрлө ҡытай алфавиттары ҡулланыла (ҠХР-ҙа пиньинь һәм Тайвань Республикаһында Чжуйинь фухао йәки бопомофо киң таралған). Һәр иероглиф айырым ижек һәм айырым морфеманы билдәләй. Иероглифтарҙың дөйөм һаны 80 меңдән ашыу, әммә уларҙың күбеһен классик ҡытай әҙәбиәте ҡомартҡыларында ғына осратырға мөмкин.\nХәҙерге заман ҡытай тексын 80 процент аңлау өсөн 500 иероглиф етә, 1000 һәм 2400 тамға белеү 91 % һәм 99 процентын аңларға мөмкинлек бирә.\n3000 иероглиф гәзит һәм журналдар уҡыу өсөн етә.\nИке томлы эре һүҙлектәргә ғәҙәттә 6000-8 000 иероглиф инә. Был том араһында бик һирәк ҡулланылған иероглифтар ҙа бар, мәҫәлән, боронғо йола (ритуал) әйберҙәр йәки традицион ҡытай медицинаһы дарыуҙары атамаларында ҡулланыла.\nИероглифтарҙың иң тулы һүҙлеге Чжунхуа цзыхай («Море китайских иероглифов» 中華字海) 1994 йылғы баҫмаһы 85 568 иероглифтарҙан тора.\nКанси цзыдянь — ҡытай теленең классик һүҙлеге.\nХәҙерге ваҡытта ҡытай иероглифтарының 2 варианты бар: ябайлаштырылған, Ҡытай материктарында ҡабул ителгән, традицион — Тайвань, Гонконг һәм башҡа ҡайһы бер илдәрҙә.\nҒәҙәттә ҡытайҙар өҫтән аҫҡа ҡарай яҙған, ә бағаналар уңдан һулға күскән. Хәҙерге ваҡытта ҠХР-ҙа башлыса горизонталь, һулдан уңға, Европа телдәре өлгөһөнә эйәреп яҙалар; вертикаль яҙыу Тайванда горизонталь яҙыу менән бер рәттән ҡулланылыуын дауам итә. Ләкин Ҡытай утрауҙарында вертикаль яҙыу һәм реформаға тиклемге иероглифтар элеккесә традицион ҡытай мәҙәниәтенә семантик һылтанма булараҡ ҡулланыла. 2004 йылдың май башында Тайвань парламенты яҙма тураһында яңы закон ҡабул итә. Хәҙер барлыҡ рәсми документтар горизонталь юлдарҙа ғына яҙылырға тейеш. Спикер аңлатыуынса,үҙгәреш документтарға индерелгән һандар һәм инглиз һүҙҙәре хаос тыуҙырыуы менән бәйле. Яңы үҙгәрештәр нәфис әҙәбиәткә йоғонто яһамай.\nҠытай телен алфавит яҙмаһына транскрипциялау системалары күп. Иң киң ҡулланылғаны — ҠХР-ҙа һәм БМО-ла рәсми статусҡа эйә булған Ханю пиньинь системаһы. Кире процесс — һүҙҙәрҙе башҡа телдәрҙән иероглифтарға тәржемә итеү — ул тиклем ҡәтғи көйләнмәгән, шуға күрә бер сит телдән ингән һүҙҙә иероглиф яҙыуҙың бер нисә варианты булыуы мөмкин.\nҠытай йәштәре яҙышҡан саҡта мәғәнәле фразалар кеүек яңғыраған махсус һанлы кодтар ҡуллана (мәҫәлән, 520 — u er lin = 我爱你 vo ai ni, мин һеҙҙе яратам).\nЦзягувэнь (甲骨文)- ташбаҡалар ҡабығында һәм мал тиреһендәге боронғо Ҡытай яҙмалары. Б. э. т. XVII быуат\nҠытай теле — донъяла иң боронғо телдәрҙең береһе. Шулай уҡ хәҙерге ваҡытта ҡулланылыуҙа булған иң боронғо яҙыу системаһына эйә. Ҡытай теле иероглификаһы үҙ алфавиттары (кана, хангыль) менән бер рәттән япон һәм корей телдәрен дә үҙ эсенә ала (һуңғыһы — көньяҡ корея версияһында ғына, һәм бик сикле). Ҡытай теле барлығын раҫлаған яҙма документтарҙың иң боронғо корпусы — ҡорбан хайуандары һөйәктәренә һәм ташбаҡалар ҡабығына (беҙҙең эраға тиклем XIV—XI быуаттар) цзягуванэнь (фалсы, илаһи) яҙыуҙар. Шан-Инь осоронда уҡ формалашҡан тел системаһы барлығы тураһында шаһит булып торалар. Уларҙы асА башлау XX быуат башына ҡарай, тикшеренеү беҙҙең көндәргә тиклем дауам итә һәм әлегә тамамланмаған. Ҡытай теле традицияһын нығытҡан төп элемент булып вэньяндың рәсми яҙма теле тора. Берҙәм яҙма системаның өҫтөнлөгө төрлө диалекттар булыуына юл ҡуйған уникаль күренешкә әүерелә, улар күпмелер ваҡыт бойондороҡһоҙ дәүләттәр сиктәрендә үҫешә. Сәйәси сәбәптәр арҡаһында ҡытай телендә төньяҡ диалекттары өҫтөнлөк итә. Улар нигеҙендә империяның рәсми теле статусын алған «чиновниктар теле» гуанхуа барлыҡҡа килә. Уның менән бергә байхуа тип аталған ябай халыҡтың һөйләү теле лә үҫешә. Ҡытай мәҙәниәте тарихында һөйләү телен яҙма ҡулланыу кардинал боролош була; Цзинь Шэнтан (ҡы金聖歎, ябыл. 金圣叹, 1610?—1661) беренсе булып өҫтөнлөк ала. XX быуат башында грамоталылыҡты демократлаштырыу хәрәкәте байхуаға төп яҙма аралашыу теле һәм ҡытай диалекттарын берләштереүҙең башы булараҡ революцион күсеүҙе билдәләй.\nҠытай теленең лексикаһы үҙгәртеп ҡороуҙың ике баҫҡысы аша үтә: б. э. I быуатында буддизмдың Ҡытайға үтеп инеүе менән барлыҡҡа килгән яңы семантик ҡатламдың яраҡлашыуы — яңы дәүерҙең донъя лексиконы менән берләшеү, уның иң ҡулайлы йөрөтөүсеһе булып япон теле була: XX быуат башынан күп кенә көнбайыш төшөнсәләре үтеп инә башлай, улар ҡасандыр үҙләштерелгән ҡытай иероглифтары аша яраҡлаштырыла, ләкин Японияла барлыҡҡа килә. Шулай итеп, ҡытайҙар өсөн улар үҙләштерелгән һүҙҙәре булып тора.\nСтатистика мәғлүмәттәре буйынса, 1911 йылға тиклем Ҡытайҙа ҡытай теленә арналған 4813 эш 12 067 баҫмала нәшер ителә.\nФонетика и фонологияҮҙгәртергә\nҠытай тартынҡылары һәм һуҙынҡылары билдәләнгән составтың сикләнгән тонлы ижектәренә ойошторолған. Путонгхуала 414 ижек бар, с учётом тоновых вариантов — 1332 , тон варианттарын иҫәпкә алып — 1332 (Путонхуала семантик айырыу тондары бар, һәр ижек 1 -ҙән 4 тонға тиклем + нейтраль тонға эйә булырға мөмкин). Ижек морфологик яҡтан әһәмиәтле, йәғни һәр ижек — морфеманың тауыш ҡабығы йәки ябай һүҙ. Тон системаһында уҡыу ҡағиҙәләре бар: тондарҙы үҙгәртергә йәки нейтралләштерергә мөмкин.\nПутонхуа теленең белем кимәле буйынса дәүләт һынауын үткәндә, ҡулланылған хәҙерге таблицаларға тон айырмаһын иҫәпкә алмайынса, 400 ижек инә. Таблицалар хәҙерге заман норматив фонетик һүҙлегенә нигеҙләнгән Синьхуа цзыидянь (Пекин, 1987), ижектәр исемлегенән 18 ымлыҡ йәки һирәк уҡылған диалект йәки иҫке китап иероглифтары, тип алып ташланған.\nМорфема, ғәҙәттә, бер ижекле була. Иҫке бер ижекле һүҙҙәрҙең ҡайһы берҙәре синтактик яҡтан үҙ аллы түгел — улар ҡушма һүҙҙәрҙең һәм яһалма һүҙҙәрҙең компоненттары сифатында ғына ҡулланыла. Ике ижекле (ике морфемалы) һүҙҙәр өҫтөнлөк итә. Терминология үҫешкән һайын ике ижекле һүҙҙәр һаны арта бара. Һүҙьяһалыш һүҙҙәрҙЕ ҡушыу, аффиксация (ялғауҙар) һәм конверсия ярҙамында барлыҡҡа килә.\nҠытай телендә туранан-тура һүҙҙәрҙе үҙләштереүҙәр булмаған, ләкин семантик калькалар киң ҡулланылған, мәҫәлән, 电 — электр, хәрефтәр, йәшен, 电脑 — компьютер, электр мейеһе, 笔记本电脑 — ноутбук, хәреф. дәфтәр-компьютер. Хәҙерге ваҡытта фонетик үҙләштереүҙәр, мәҫәлән, 克隆 (kelong) 'clong' кеүек ғәҙәти була бара. Ҡайһы бер яңы үҙләштергән һүҙҙәре, мәҫәлән, 巴士 (bāshì) 'bus' (ингл. bus) 公公共汽车, булған калькаларҙы ҡыҫырыҡлап сығара башлай.\nҠытай телендә күп осраҡта ҡушма һүҙҙе һүҙбәйләнештән айырыу мөмкин түгел. Һүҙ үҙгәртеү башлыса ҡылым төрҙәре суффикстарынан ғибәрәт. Муффикс 们 (men) формаһындағы факультатив күплек формаһы кешеләрҙе һәм зат алмаштарҙы аңлатҡан исемдәргә хас.\nБер аффиксты «төркөм» яһау өсөн ҡулланырға мөмкин, йәғни ҡайһы бер үҙ аллы һүҙҙәрҙе күҙҙә тота ала. Аффикстар бик аҙ, ҡайһы берҙә факультатив һәм агглютинатив тәбиғәтле. Ҡытай телендә агглютинация һүҙҙәр араһындағы бәйләнештең сағылышы булып хеҙмәт итмәй, ә тел структураһы башлыса айырым булып ҡала. Ҡытай синтаксаһы һүҙҙең билдәләнгән тәртибе булған номинатив структураһы менән ҡылыҡһырлана: аныҡлаусы һәр ваҡыт аныҡланыусы һүҙҙән алда килә. Һөйләмдә хәл ҡылым булып килгән рәүеш дәрәжәләре килгән ҡылым алдында тора; «тултырыусы» (ваҡыт, һөҙөмтә) ғәҙәттә ҡылым артынан эйәрә.\nҺөйләмдәр актив һәм пассив конструкция формаһында була ала; синтаксик әһәмиәте булмаған һүҙҙәрҙең урынын алмаштырыу (билдәле бер сиктәрҙә) мөмкин. Ҡытай телендә теркәүесле һәм теркәүесһеҙ бәйләнешле ҡушма һөйләмдәр ныҡ үҫешкән.\nҮҙ-аллы һүҙ төркөмдәре шартлы рәүештә «исемдәргә» һәм «предикаттарға-хәбәрҙәргә» бүленә. Һуңғыһына сифаттар ҙа инә. Күп һүҙҙәр өсөн яртылаш ҡулланыу мөмкин. Хәҙерге ҡытай телендә хәҙерге заман менән үткән заман араһында айырма бар, аспект күрһәткестәренең инвентаризацияһы һәм модаль киҫәксәләрҙең ҡатмарлы системаһы бар. Ҡытай телендә ярҙамсы һүҙҙәренең үҫешкән системаһы бар. Төп ярҙамсы һүҙҙәр: бәйләүестәр, теркәүестәр, киҫәксәләр, иҫәп һүҙҙәр, һөйләм киҫәгенең күрһәткестәре, хәбәрлекте күҙаллаусылар.\nПредмет менән объекттың үҙ-ара бәйләнеше күҙлегенән ҡарағанда, ҡытайҙар актив телдәргә ҡарай, ләкин актив һәм стаив ҡылымдар араһындағы айырма морфологик түгел, ә синтактик яҡтан сағыла.\nҒәҙәттә. ҡытайҙарҙың исеме фамилиянан һуң яҙылған бер-ике ижекле исемдән тора. Ҡытай исеме путонхуаға тәржемә ителергә тейеш тигән ҡағиҙә бар. Был ҡағиҙә билдәле осраҡ менән бәйле, сөнки атаһы ,үтә бирелгән интернет ҡулланыусыға, улын "@ исеме менән теркәүҙән баш тартҡандар.\nЭлек ҡытайҙарҙың ғүмер буйы бер нисә исеме булған: бала саҡта — «һөт», йәки бала исеме (xiao-ming, ҡt. yabyl. 小名, пиньинь: xiǎo míng), үҫкәс рәсми исем алған (мин, ҡит. ябыл. 名 Пиньинь: míng), туғандары араһында хеҙмәткәрҙәр икенсе исем йөрөтә (цзы, ҡит. yabeyl. 字, пиньинь: zì), ҡайһы берҙәре шулай уҡ псевдоним ала (хao, ҡyt. jabeil. 号, пиньинь: hào). Ләкин 1980-се йылдар уртаһына өлкәндәргә бер генә рәсми мин исеме бирелһә лә, бала саҡта «һөт» исемдәр киң таралған була:164-165.\nРус телендә, ҡағиҙә булараҡ, ҡытай фамилияһы менән исеме араһында буш юл (пробел) ҡалдырыла, «Фамилия» һәм «Исем» шул уҡ ваҡытта бергә яҙыла. Иҫке сығанаҡтарҙа ҡытай исемдәре дефис менән яҙылған (Фэн Ю-сян), ләкин һуңыраҡ ғуышып яҙыу орфографияһы ҡабул ителә (дөрөҫ яҙылыш — Фэн Юйсян). Ҡытай фамилияларының иң киң таралғаны — Ли (ҡыт. яϫбйл: 李; пиньинь: Lǐ), Ван (ҡmd. ябай⪃. 王, пиньинь: Ванг), Чжан (ҡыт. yabyil. 张, пиньинь: Zhāng).\nҠытай ҡатын-ҡыҙҙары, кейәүгә сыҡҡас, ҡыҙ фамилияларын һаҡлап ҡала һәм ир фамилияһын (Ҡытай Халыҡ Республикаһында бөтә донъя буйынса тиерлек) ҡабул итмәй, ләкин балалар, ғәҙәттә, атаһының фамилияһын ала.\nҠытай телендә топонимдар географик объекттың класс идентификацияһын үҙ эсенә ала. Ҡытай телендә инденфикатор класы топоним аҙағында урынлаштырыла. Был осраҡта күлдәрҙең һәм тауҙарҙың исемдәре ике йүнәлештә яҙылырға мөмкин: «X күл»/ «X күле» һәм «X тау» / «X тауы».\nФразеологизмдар һәм аллюзияларҮҙгәртергә\nХәҙерге ваҡытта ҡытай фразеологияһында ҡытай тел белгесе Ма Гофан (马国凡) тәҡдим иткән классификация биш категориянан тора:\nЧэнъюй (ҡыт. ғәҙәти 成語, ябайл. 成语, пиньин: chéngyŭ, һүҙмә-һүҙ: «готовое выражение») — идиомдар.\nЯньюй (ҡыт. ғәҙәти 諺語, ябайл. 谚语, пиньин: yànyŭ) — мәҡәл\nСехоуюй (ҡыт. ғәҙәти 歇後語, ябайл. 歇后语, пиньин: xiēhòuyǔ, һүҙмә-һүҙ: «речение с усечённой концовкой») — кинәйә, аллегория\nГуаньюнъюй (ҡыт. ғәҙәти 慣用語, ябайл. 惯用语, пиньин: guànyòngyŭ, һүҙмә-һүҙ: «привычное выражение») — фразеологик берәмек\nСуюй (ҡыт. ғәҙәти 俗語, ябайл. 俗语, пиньин: súyǔ, һүҙмә-һүҙ: «просторечное выражение») — әйтем\nҠытай телендә боронғо һәм хәҙерге заман фразеологизмдарынан тыш, ҡытай телендә «диангу» (ҡытайса 典典故) тип аталған аллюзиялар (стилистик фигуралар), йәки прецедент феномендар ҙә бар, улар боронғо текстарҙан алынған фразалар (иң ҙур сығанаҡтарҙың береһе — «Өс батшалыҡ» романы). Фразеологизмдарға килгәндә, Ҡытайҙа бындай әйтемдәрҙең айырым һүҙлектәре бар. "Дянгу"ның булыуы, атап әйткәндә, ҡытай классик шиғриәтен аңлауҙы етди ҡатмарлаштыра, уҡыусының белемле булыуын талап итә.\nИероглифтар төрҙәре 6 төркөм буйынсаҮҙгәртергә\n上 шан (Аңлатма: өҫтөнән, өҫтәрәк, өҫкө яҡҡа табаныраҡ)\n下 ся (Аңлатма: аҫтына, төбөнә)\nОшо иероглифтарҙа вертикаль һыҙыҡ күрһәтеү ымға оҡшап һүрәтләнә. Аңлатмаһы айырым осраҡтарҙа төрлө булырға мөмкин. Мәҫәлән, 上 … 下 шан … ся һүҙе «: өҫтөнән… аҫтына» ғына түгел, ә «етәкселәр.. буйһонған (ҡул аҫтындағы) кеше», «бер яҡтан… икенсе яҡтан» тигәнде аңлата.\nҺәр иероглифтың үҙ әйтелеше булыу ҡыйынлыҡтар тыуҙыра. 1958 йылдан һәр иероглифты латин хәрефтәре менән яҙа башланылар. Ошо система пиньин теле тигән исем алды.\nХәҙерге ваҡытта Ҡытай мәктәптәрен тамамлаусылар 2000 иероглиф һәм уның латин хәрефтә яҙылышын белергә тейеш.\nПиньин теленең өндәре (тауышы) инициалға (беренсе бүлек) һәм финалдарға (икенсе бүлек) бүленә. 21 инициаль һәм 35 финаль бар.\nФиналдар әйтелеше :\nҠытай теле Гиннесстың рекордтар китабына иероглиф яҙмаһы арҡаһында донъялағы иң ҡатмарлы телдәрҙең береһе (европалылар күҙлегенән ҡарағанда) индерелгән, шулай уҡ киң таралған омонимия ла шул уҡ иероглифтар тарафынан кәметелгән. Шул уҡ ваҡытта хәҙерге ҡытай телендәге омофондар һәм омонимдар тирә-яҡ контекст аша, шулай уҡ уларға аңлатмалы һүҙҙәр өҫтәп кәмей, контекст мәғәнәһен асыҡлау юлы менән ҡулланыла. Рекордлы яҙмалар исемлегендә чиппева, хайда, табасаран һәм эскимос телдәре менән бер рәттән телгә алына.\n↑ Русский язык стал официальным языком в штате Нью-Йорк Архивная копия от 16 сентябрь 2010 на Wayback Machine\n↑ Дэниэл Г. Пибл, SCML: структурное представление китайских иероглифов Архивная копия от 10 март 2016 на Wayback Machine, 29 мая 2007\n↑ 8,0 8,1 Солнцев В. М. Китайский язык // Лингвистический энциклопедический словарь. — 1990. — С. 225. — ISBN 5-85270-031-2.\n↑ В Китае родители пытались назвать своего ребёнка именем «@» Архивная копия от 6 апрель 2009 на Wayback Machine\n↑ 11,0 11,1 11,2 Крюков М.В., Решетов А.М. Китайцы // Системы личных имён у народов мира. — М.: Наука, 1989. — С. 164—170.\n↑ http://www.mwr.gov.cn/english1/20040802/38171.asp Архивная копия от 14 март 2009 на Wayback Machine — Ministry of Water Resources\nҠытай телендә бүлек бар\nHandwriting Recognition + Ҡытайса-инглизсә һүҙлектәр (инг.)\n20902 иероглифа представленных в Юникоде(недоступная ссылка)\nhttps://ba.wikipedia.org/w/index.php?title=Ҡытай_теле&oldid=1099898 ҡабул ителгән\nПоследний раз редактировалась 2 декабрь 2021 в 06:49\nБыл бит һуңғы тапҡыр 06:49 2 декабрь 2021 үҙгәртелгән.


Рөстәм Хәмитов Тәтешле һәм Балтас райондарына барып ҡайтты // Сәйәсәт | новости башинформ.рф\nРөстәм Хәмитов Тәтешле һәм Балтас райондарына барып ҡайтты\n9:56, 9 декабря 2013 Сәйәсәт\nБашҡортостан Президенты Рөстәм Хәмитов шәмбе, 7 декабрҙә, республиканың Тәтешле һәм Балтас райондарына барып ҡайтты.\nИң элек ул Үрге Тәтешле ауылында урынлашҡан «МегаБит» яуаплылығы сикләнгән йәмғиәтенең производство базаһына барҙы. Предприятиела эштәр спектры киң — полистиролбетон блоктар етештереү, металдан изделиелар әҙерләү, төҙөлөш материалдары һатыу һәм башҡалар.\nРеспублика Президенты производство базаһын ҡараны, нисә кеше эшләүе, күпме эш хаҡы алыуҙары менән ҡыҙыҡһынды. Предприятие етәксеһе Камил Ибәтуллин базала 115 кеше эшләүе, эшселәр — 19-ар мең, сварщиктар 23-әр мең һум эш хаҡы алыуҙары хаҡында хәбәр итте.\nРөстәм Хәмитов, предприятиела ниндәй продукция сығаралар, уға талап бармы, тип һораны. Металдан изделиеларға — мангалдар, тимер беседкалар, карауаттар — талап ҙур булыуы асыҡданды, шул иҫәптән республиканан ситтә лә, атап әйткәндә, күрше Пермь крайында.\nХәҙерге ваҡытта компания производство һәм социаль объекттар төҙөй, шул иҫәптән биш торлаҡ йорт һәм сауҙа үҙәге. Йыл башынан алып үҙ проекттарын бойомға ашырыуға предприятие 17 миллион һумдан ашыу аҡса йүнәлткән.


Башҡортостандың Әбйәлил районында баҡыр ятҡылығын эшкәртеүгә ҡаршы митинг үтте // Иҡтисад | новости башинформ.рф\n10:33, 21 сентября 2020 Иҡтисад\nБашҡортостандың Әбйәлил районында баҡыр ятҡылығын эшкәртеүгә ҡаршы митинг үтте Фото: Артур Асафьев\nБашҡортостандың Әбйәлил районында баҡыр ятҡылығын эшкәртеүгә ҡаршы митинг уҙҙы.\nАсҡар ауылы стадионында үткән йыйылышҡа меңгә яҡын кеше килде.\nЭске эштәр министрлығының рәсми мәғлүмәттәре буйынса, акцияла 950 кеше ҡатнашты.\n«Башинформ» агентлығына Әбйәлил районы хакимиәте башлығы урынбаҫары Руслан Йосопов хәбәр итеүенсә, улар иҫәбендә район халҡы ғына түгел, Ишембайҙа, Стәрлетамаҡта, Өфөлә һәм Магнитогорскиҙа йәшәүселәр ҙә бар ине.\nБилдәләнеүенсә, хакимиәткә митинг ойошторорға йыйыныуҙары тураһында хәбәр иткәндәр, ләкин йыйылыш үткәреү өсөн ризалыҡ бирелмәгән. Шуға ҡарамаҫтан, урындағы муниципалитет граждандарҙың йыйылыуына ҡаршы килмәгән.\nХалыҡ Салауат баҡыр ятҡылығынан руда сығарған осраҡта тирә-яҡ мөхиттең торошо: йылғаларҙың бысраныуы, шулай уҡ йәнлектәрҙең һәм үҫемлектәрҙең һәләк булыуы өсөн хафаланыуын белдерҙе.\nСентябрь башында ошо участканы эшкәртергә йыйынған «Рус баҡыр компанияһы» урындағы халыҡҡа хеҙмәттәшлек итеүгә һәм һөйләшеүгә саҡырып мөрәжәғәт итте.\nРуслан Йосопов һүҙҙәренсә, ойоштороусылар 20 сентябрҙә компания вәкилдәрен митингта ҡатнашырға саҡырмаған.\nӘбйәлил районы башлығы урынбаҫары хәбәр итеүенсә, әлеге ваҡытта «Рус баҡыр компанияһы» район биләмәһендә эшләмәй.\n«Хакимиәт башлығы Илдар Нафиҡовтың компания етәкселегенә мөрәжәғәтенән һуң карьер планлаштырылған урында бөтә геологик-эҙләнеү эштәре туҡтатылған, техника сығарылған», — тине Руслан Йосопов.\n«Башинформ» мәғлүмәт агентлығы «Рус баҡыр компанияһы»на бәйле хәл буйынса комментарийҙар һорап мөрәжәғәт итте.\nТеги: митинг, граждандар әүҙемлеге, эшкәртеү, сәнәғәт